Ўзбекистон чегарасининг очилгани Қирғизистон президентлигига номзодлар учун қўл келди\nЎзбекистон билан чегараларнинг очилиши Қирғизистонда президентлик сайлови тарғиботида қўлланилаётган асосий мавзулардан бирига айланди.\nЎзбекистон президенти Шавкат Мирзиёевнинг 5-6 сентябрь куни Бишкекка қилган ташрифи ортидан Ўш ва Андижон ўртасидаги “Дўстлик” чегара ўтказиш пунктининг очилиши Социал демкоратлар партиясидан президентликка кўрсатилган собиқ бош вазир Сўўрўнбай Жээнбековнинг сайловолди тарғиботида қўл келди.\nИнтернет тармоғида ва WhatsApp орқали тарқатилаётган маълумотларда чегаранинг очилишида август ойининг охирларида президентликка номзод сифатида рўйхатга олинганидан сўнг истеъфо берган собиқ бош вазир Сўўрўнбай Жээнбековнинг ҳиссаси катта экани урғуланмоқда.\n“Бошқа номзодлардан 10 минг сўмдан олганингизда ҳам чегаранинг очилишига ҳеч нарса етмайди. Шунинг учун пулга сотилмай, овозингизни Сўўрўнбай Шариповични сайлаб беришингизни илтимос қиламиз”, -дейилади WhatsApp орқали тарқатилаётган овозли тарғиботларда.\nБозорқўрғонлик Сардор Муродов бундай тарғиботлардан оддий одамлар орасида тушунмовчиликлар пайдо бўлаётганини айтади:\n-Сайлов бўйича ва WhatsApp’га кўпдан бери бундай тарғиботлар келаяпти. Жээнбековдан кўп келаяпти. Чегараларни президентлар очдими ёки Жээнбековми? Ростини айтсам халқимиз шу нарсага тушунмай қолди, -деди Сардор Муродов.\n“Республика –Ата Журт” партиясидан президентликка номзод сифатида кўрсатилган собиқ бош вазир Ўмурбек Бабановнинг тарафдорлари ҳам ижтимоий тармоқларда президент Шавкат Мирзиёевнинг қирғиз парламентида бўлган учрашувига оид видеоларни тарқтмоқдалар. Бу видеоларда Шавкат Мирзиёев Бабановга қарата: “Мен сиз ҳақингизда жуда кўп эшитганман”, дегани акс этган.\nМарказий сайлов комиссиясининг тарғибот ишларини назорат қилиш ишчи гуруҳи раҳбари Назарали Арипов ижтимоий тармоқлардаги бу каби тарғибот-ташвиқот ишлари қонунга зид келмаслигини айтади:\n-Ижтимоий тармоқларни биз назорат қила олмаймиз. Биз фақат расман аккредитациядан ўтган телеканаллар, газеталар, журналлар ва интернет сайтлардагина тарғибот ишлари қандай олиб борилаётганини кузатиб борамиз. Ижтимоий тармоқларда фақат номзодга нисбатан тухмат ёки миллатлараро низога чақирувчи тарғибот ўтказилаётган бўлса, шунда тегишли давлат органларига мурожаат қилишимизга тўғри келади, -деди Назарали Арипов.\nСиёсатшунослар эса ижтимоий тармоқларда бу каби тарғиботларнинг эълон қилинишини Қирғизистон аҳолисининг 14 фоизини ташкил этувчи ўзбеклар овозига эга бўлиш иштиёқи билан боғламоқдалар.\n-Бу, албатта, пиарчиларнинг иши, улар маълумотларни шу тарзда ўз фойдасига ишлатмоқда. Ҳокимият ўзи истаган номзод фойдасига бу маълумотлардан тарғибот учун фойдаланиши мумкин, -деди сиёсатшунос Сейтек Қачқинбаев.\nҚирғизистонда президентлик учун 13 номзод курашмоқда. Сайловолди тарғибот ишлари 10 сентябрдан бошланган ва 34 кун давом этади. 15 октябрда президентликка номзодлар учун сайловчилар овоз беради.


2. Ижтимоий муҳофазага муҳтож ва иш топишда қийналадиган шахсларни ишга жойлаштириш учун иш ўринларини банд қилиб қўйиш (2-иловага мувофиқ) ходимлар сони 20 нафардан ортиқ кишини ташкил этадиган корхоналар учун жами 7 фоиз (105 киши), шундан ногиронлар учун иш ўринларининг энг кам сонига мувофиқ 3 фоиз (3 киши) миқдоридава 4 фоиз (102 киши) учун иш жойларини банд қилиб қўйиш ёки барпо этиш белгилансин.\nа) ёлғиз ота, ёлғиз она ҳамда 14 ёшгача ва ногирон болалари бор кўп болали ота-оналар учун 5,7 фоиз (6 киши);\nб)таълим муасасаларини тугатган ёшлар учун 80,0 фоиз (84 киши);\nв) муддатли ҳарбий ҳизматдан бўшатилган шахслар учун 1,9 фоиз (2 киши);\nг) ногиронлар учун 2,9 фоиз (3 киши);\nд) пенсия ёшига яқинлашиб қолган шахслар учун 1,9 фоиз (2 киши);\nе) жазони ўташ муассаларидан бўшатилган шахслар учун 2,9 фоиз (3 киши);\nё) одам савдосидан жабрланганлар учун 0,0 фоиз (0 киши);\nж) ижтимоий мухофазага мухтож иш топишда кийналадиган шахсларнинг бошка тоифалари учун 4,8 фоиз (5 киши).\n8. Туман бандликка кўмаклашиш марказ директори С.Олтибоевга бир ҳафта муддатда мазкур қарорни иловаларда кўрсатилган корхона, муассаса ва ташкилотраҳбарлари эътиборига қуйидагилар етказилсин:\n9. Туман ҳокимининг 2015 йил 16 октябрдаги Х-933/10-сонли қарори ўз кучини йўқотган деб ҳисоблансин.\n10. Мазкур қарорнинг ижросини назорат қилиш туман ҳокимининг ўринбосари Х.Джураев зиммасига юклатилсин.\nҚарор лойихасини тузувчилар


Лондон метро тизимида ўтган ҳафта қилинган террор уринишларини тафтиш этаëтган Британия полицияси¸ бугун пойтахтдаги хонадонлардан бирида рейд ўтказдилар.\nТеррорга алоқадорликда гумон этилаëтган 4 шахсни қўлга олиш учун қилинган бу операция самарасиз тугаган.\nЛондон полицияси расмийсининг айтишича¸ ҳозирча озодликда қолаëтган бу шахсларнинг янги ҳужумлар уюштириш эҳтимоли жиддий хавотирга сабаб бўлмоқда.\nЖума куни махфий полиция офицерлари бразилиялик электр технигини ҳудкуш бомбачи деган ўй билан отиб ўлдирдилар. Британия бош вазири Тони Блэр бундай мудҳиш хатолик учун бугун узр сўради.\n”Баримиз бегуноҳ одамнинг ўлими учун қаттиқ қайғудамиз. Мен ўлдирилган ëш йигит оиласидаги ҳиссиëтларни яхши тушуниб турибман”¸ - деди Блэр.\nШунга қарамай ҳукумат¸ полициянинг бундан кейин ҳам ҳудкуш бомбачи деб тахмин қилинган шахсларни жойида отиб ташлаш ваколатини сақлаб қолажагини билдирди.


Об ҳаво -28 март Ўзбекистонда ҳаво иссиқ бўлади – Ўзбекистон\n2018 йилдан ойлик маошлар ўсиши инфляция даражасидан паст бўлмайди\nТекстил компаниялари пахтани тўғридан-тўғри фермерлардан сотиб олади\nРиэлторлик фаолиятини бошқаришни соддалаштириш таклиф қилинмоқда\nДиққатга сазовор масканлар QR-кодлар билан таъминланмоқда\nЎзбекистон Президенти Қорақалпоғистонга борди\nШундай вақтлар келадики, ўртамизда чегаралар бўлмайди — Шавкат Мирзиёев\nҚирғизистон Иссиқкўлдаги пансионатларни Ўзбекистонга қайтарди\nПрезидент Ергеодезкадастр қўмитаси фаолиятини танқид остига олди\nҚирғизистон Президенти Ўзбекистонга келди\nЎзбекистон пахта йиғим-теримида болалар меҳнатидан фойдаланишга чек қўйди — ХМТ\n1 январдан халқ қабулхоналари ҳузурида Давлат хизматлари марказлари иш бошлайди\nЖинсий алоқа хохламайдиган аёллар қониқишининг 5 усули\n«Меҳнатни муҳофаза қилиш тўғрисида»ги Ўзбекистон Республикаси Қонунига ўзгартиш ва қўшимчалар киритиш ҳақида\nХалқаро меҳнат ташкилотларининг бирлашмалар эркинлиги ва касаба уюшмаларига бирлашиш ҳуқуқини ҳимоя қилиш тўғрисидаги 87-сонли Конвенциясини (Сан-Франциско, 1948 йил 9 июль) ратификация қилиш ҳақида\n«Касаба уюшмалари, уларнинг ҳуқуқлари ва фаолиятининг кафолатлари тўғрисида»ги Ўзбекистон Республикаси Қонунига ўзгартишлар киритиш ҳақида\nЎзбекистон Республикаси прокуратура органлари ходимлари кунини белгилаш тўғрисида\nNASA Ернинг 20 йилда қандай ўзгарганини намойиш қилди\nПалмейрас Мина трансфери бўйича Барселона билан келишувни бузади, агарда…\nПСЖ Эмерининг ўрнига автомобиль пойгаси иштирокчисини олиб келмоқда\nНицца президенти Балотелли қачон жамоани тарк этишини айтди\nЯнги йил табриклари-2018\nЖинсий алоқа ҳақида ҳикоялар\nРасулуллоҳ нега етим ҳолда улғайдилар?\nСолиқ ва бюджет сиёсатининг 2017 йилга мўлжалланган асосий йўналишлари қабул қилинганлиги муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида\nТадбиркорлик фаолиятининг жадал ривожланишини таъминлашга, хусусий мулкни ҳар томонлама ҳимоя қилишга ва ишбилармонлик муҳитини сифат жиҳатидан яхшилашга доир қўшимча чора-тадбирлар қабул қилинганлиги муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида\nГлавная / Медиа / Об ҳаво -28 март Ўзбекистонда ҳаво иссиқ бўлади\nanvarj63 27.03.2017\tМедиа Comments Off on Об ҳаво -28 март Ўзбекистонда ҳаво иссиқ бўлади 37 Показы\nТошкент шаҳри. Республика Гидрометеорология марказининг хабар беришича, 28 март куни пойтахтда ҳаво ўзгариб туради, ёғингарчилик бўлмайди. Кечаси 8-10, кундузи 22-24 даража илиқ бўлади. Қорақалпоғистон Республикаси ва Хоразм вилояти. Ҳаво ўзгариб туради, ёғингарчилик бўлмайди. Кечаси 5-10, кундузи 20-25 даража илиқ бўлади. Бухоро ва Навоий вилоятлари. Ҳаво ўзгариб туради, ёғингарчилик бўлмайди. Кечаси 7-12, кундузи 20-25 даража илиқ бўлади. Тошкент , Самарқанд, Жиззах ва Сирдарё вилоятлари. Ҳаво ўзгариб туради, ёғингарчилик бўлмайди. Кечаси 7-12, кундузи 20-25 даража илиқ бўлади. Қашқадарё ва Сурхондарё вилоятлари. Ҳаво ўзгариб туради, ёғингарчилик бўлмайди. Кечаси 10-15, кундузи 20-25 даража илиқ бўлади. Андижон, Наманган ва Фарғона вилоятлари. Ҳаво ўзгариб туради, ёғингарчилик бўлмайди. Кечаси 5-10, кундузи 16-21 даража илиқ бўлади. Республикамизнинг тоғли ҳудудлари. Ҳаво ўзгариб туради, ёғингарчилик бўлмайди. Қор кўчиши хавфи бор. Кечаси 0-5, кундузи 7-12 даража илиқ бўлади.\nПред. Янгиликлар Ӯзбекистонда – Шавкат Мирзиёев Chevrolet Malibu автомобилида шаҳар айланди\nСледующая Тошкент шаҳрида иситиш тизими муддатидан аввал ўчириб қўйилди?\nOzodNazar – Sharof Ubaydullaev – Ozod Nazar Uzbekistan 30 октябрь куни Ўзбекистон Республикаси бош вазири …\nЎзбекистон Тошкент Қонун Россия Трамп Президент АҚШ Афғонистон Шавкат Мирзиёев Туркия Эрон Мирзиёев Қонунлар Сурия суд аёл Қирғизистон Шимолий Корея Beeline Мирзиëев Москва МХХ Мусулмонлар Путин Самарқанд\nТошкент вилоятида содир бўлган йирик ЙПҲда инсонлар ҳалок бўлди\nДимитар Бербатов: Футбол – ҳаётим мазмуни\nБоливия терма жамоасига ЖЧ-2018 саралашидан ўрин олган 2 ўйинда техник мағлубият ёзилди\nИньеста Барселонада қоладими? Жамоа техник директори бу саволга жавоб берди


Badsey Bullet – уч ғилдиракли автомобиль - Carzone.Uz\nBadsey Bullet – уч ғилдиракли автомобиль\nКимдир машина ғилдираклари сонини кўпайтиришга ишқибоз бўлса, бошқаси камайтириш иштиёқида. Аввалги хабаримиздаги Covini C6W суперкаридан фарқли Badsey Bullet автомобилининг ғилдираклари сони 3тага тенг. Келинг, яхшиси, уни трицикллар қаторига қўшамиз.\nBadsey Bullet конструктори Жон Уильям Бэдси спортча автомобилларни такомиллаштиришнинг йўли енгиллаштиришда, деб ҳисобларди. Шундай қилиб 1981 йилда спорткар-трициклни ясади. Кўриб турганингиздек, “ортиқча” тўртинчи ғилдираги олиб ташлаб енгиллаштирилган.\nБэдси бу вақтда тажрибали скутерсоз бўлиб етишганди. 1200 куб смли 4 цилиндрли мотор машинанинг ўртасига, ҳайдовчи билан йўловчининг орасига жойлаштирган.\nТрицикл, ҳақиқатан, жуда тезкор бўлиб чиқди. Беш сониядаёқ юз тезликка чиқар, максимал тезлиги соатига 241 км эди. Кейинги версияларига Suzuki GS 1100 GLZ ва мотоцикл двигатели ўрнатилди. Узатмалар қутиси алоҳида эътиборга сазовор– биринчи прототипнинг 20та олдинга ва 5та орқага тезлиги мавжуд.\nОрқадаги биттагина ғилдирак етакчи ҳисобланиб, патентга кўра у гироскопик эффект ёрдамида машина барқарорлигини сақлайди. Буни исботлаш осон эмас эди. Қолаверса, ҳайдовчи ва йўловчи ораси бўлинганлиги кишини таажжублантиради.\n1982 йилда ўша Badsey Bullet 16500 долларга сотилди. Трицикл-машина кейин кўп чиқарилмади. 8 нусха тайёрланиб АҚШ ва ЖАРда сотилди. Охиргиси 1988 йилда харидорини топган.


Одамларнинг кўнглини олиш - Tush tabiri\nАвтор tushlartabiri На чтение 3 мин Просмотров 7 Опубликовано 15.02.2020\nДунёда кимнидир ниманидир қилишга ундашнинг фақат битта йўли бор. Бу ҳақда ҳеч ўйлаб кўрганмисиз?\nҲа, фақат ягона йўл. У ҳам бўлса ўша кишини шу ишни қилишни хоҳлашга мажбур етиш. Унутманг: бошқача усули йўқ. Албатта пешонасига тўппонча тираб, бирор кишини соатини тортиб олишингиз мумкин.\nХодимингизни ишдан бўшатиб юбориш билан қўрқитиб ишлашга мажбур қилишингиз мумкин. Болангизни уриб-сўкиб айтганингизни қилишга мажбурлайсиз ҳам. Бироқ бу қўпол усуллар охир-оқибат кўнгилсиз оқибатлар келтириб чиқариши муқаррар. Демак сизда нимадир қилиш иштиёқини уйғотиш учун мен сиз хоҳлаган нарсани беришим керак. Бу ана шу ягона йўлдир.\nСиз нимани хоҳлардингиз? Австриялик машҳур олим, 20 аср руҳшуносларининг намоёндаси доктор Зигмунд Фрейднинг фикрича, бизнинг барча хатти ҳаракатларимиз замирида икки мақсад ётади: интим кўнгилхушлик ва буюк бўлиш истаги.\nАмерикалик файласуф Жон Дюи еса буни бошқача ифодалайди. Унинг таъкидлашича, ҳамманинг еътиборида бўлиш истаги инсон табиатига хос енг теран интилиш екан. Еслаб қолинг: «Ҳамманинг еътиборида бўлиш истаги». Бу табиий ҳол. Шундай қилиб сиз нимани истайсиз? Унчалик кўп нарса емас, бироқ ўша озгинани ҳам чиндан хоҳласангизгина еришишингиз мумкин.\nДеярли етук ёшдаги ҳар бир кишининг истаги асосини қуйидагилар ташкил етади:\n1. саломатлик ва ҳаётни асраш;\n4. пул ва пулга сотиб олиш мумкин бўлган буюмлар;\n5. у дунёдаги ҳаёт;\n6. жинсий қониқиш;\n7. фарзандларининг бахти;\n8. ўзининг аҳамиятини хис қилиш\nБу истакларнинг барчаси деярли қондирилади. Фақат биттаси бундан мустасно. Бу – буюк бўлиш истаги бўлиб, жуда камдан кам ҳолларда рўёбга чиқади. Линколън бир мактубини шундай сўзлар билан бошлаган екан; «Ҳамма ҳам хушомадни ёқтиради».\nУилям Жеймс еса : «Кишилар томонидан қадрланиш истаги инсонга хос қатъий интилишдир», деган еди. Бу кишини доимо жонҳалак қилиб келадиган, қондириб бўлмайдиган ташналикдир. Айнан муҳим шахс бўлишга интилиш истаги туфайли саводсиз баққол омбордаги бочкалар остидан топиб олган ҳуқуқий мавзудаги китобларни ўқий бошлайди.\nСиз ўша баққолнинг кимлигини биласизми? У Линколън еди. Мухим шахс бўлиш истаги сизни сўнгги урфда кийинишга, охирги русумдаги автомобилда юришга ундайди. Бу истак Диккенсни ўлмас асарлар ёзишга, Кристофор Ренни тошлардан симфониялар яратишга илхомлантирган еди. Сизнинг кўнглингизни нима олади? Бу хақда фикрингизни билдиринг.


ҚАҲРАМОННИНГ ОНАСИ – KATTAQO'RG'ON TONGI\nБунча эрта кетдинг, Улуғбек,\nМунгли нолам бўлиб қолдинг- ку!\nҚурбон бўлдинг қаддинг тутиб тик,\nБағрин тиғлаб онанг қолди- ку!\nЧимилдиқ кўрмаган болам-а,\nЮрагимнинг ширин парчаси,\nҚуриб кетсин у шум ўлим-а,\nСўнди умидларинг ғунчаси.\nБеқасам тўн, дўппи белбоғинг,\nКийилмасдан ордона қолди,\nМактубларинг ўрнига келган,\nШум хабардан ҳушим йўқолди.\nҲа, фарзандининг тўйини, ёр- ёрлар билан чимилдиққа кирганини кўрмаган, неваралар кўриб, эркалатиш, уларга аллалар айтиш армон бўлган, аламзада аёлнинг қалб нидоси эди, бу.\nОғир жудолик онаизорнинг не- не орзу- умидларига соя солди, юраги ғам- андуҳларга тўлди. Дунё зулматга чўккандай бўлди, гўё. Йўқ. Бевақт келган мусибатдан унинг ўзи чўкди, букилди, эгилди, аммо синмади, Сабоҳат.\n– “Аяжон, ҳизматларим яхши, ҳаммаси жойида. Тез орада кўришамиз”, деб ҳарбий хизматдан ёзган Улуғбекнинг хатларини қайта- қайта ўқиди, ёниб ўқиди , куйиб ўқиди. Бу Ватан сарҳадларини ҳимоя қилишда мардларча ҳалок бўлган Улуғбек Барноевнинг онасига ёзган сўнгги мактуби эди…\nКутганингнинг келмаслиги, кутиш азоби, соғинч азобини фақат бошидан ўтказган инсонгина ҳис эта олади, ҳолос.\nЎзбек аёли матонатли бўлган азалдан. Сабоҳат Барноева ҳам ёнида қолган қўшқаноти Нафиса қизи, ўғли Отабекдан куч олди, уларнинг қадди- бастига борлигига қараб тасалли олди, шукроналар келтирди Оллоҳга. Турмуш ўртоғи Абдулла аканинг далдаси, маънавий кўмаги мадад бўлди, унга. Кунлар ўтди, ойлар ўтди, қайси кундир юрагида фахр отлиғ нимадир уйғонган бўлди: “Менинг ўғлим ўлмаган, у тирик, у мангу барҳаёт! У юртининг боғларига ғубор қўнмасин деб, тоғларига ёвлар уя қўймасин деб жон фидо қилди. Нишонлари тақа олиаган менинг қаҳрамон ўғлим”.\nУнинг кўксига ўғлининг “ Жасорат” медалини тақиб қўяётганларида эса, дунё яна бир бор қалққандай бўлди гўё. Юрак – бағри эзилиб кетди. Кўз олдига тўнғич фарзанди жажжи Улуғбекнинг илк табассуми, илк марта она деб унга талпиниши, илк марта қўлларидан тутиб мактабга олиб боргани, илк марта етуклик аттестати билан дарвозадан кириб келиши, илк марта аскарликдан ёзган мактуби. Сабоҳат шуларни эсларкан, ҳар гал кўзларидан оққан ёш , ёмғирда қолган суратдай ҳаммасини ювиб кетарди.\nМенинг мард ўғлим, паҳлавон ўғлим, қаҳрамон ўғлим! Ана шундай бир даъват уни оёққа турғазди. У яна ўз севган ишига қайтди. Иш билан овунди. Жажжи болажонлар орасида бироз бўлса-да, дардларини унутгандай бўлди. Улар билан ўтказиладиган турли мавзудаги машъғулотларга бош- қош бўлди. Лавҳамиз қаҳрамони Сабоҳат Барноева қарийб қирқ йилга яқин шаҳардаги МТМларда фаолият юритди. Шунинг учундир, шаҳар, қолаверса, вилоятда ҳам ўз касбига меҳр қўйган бу аёлни танимаганлар топилмаса керак.\nБу соҳада ишлаш осон эмас. Инсонда чидам, сабр, маҳорат зарур бўлади. Мурғак бир гўдакнинг камолга етиши, унинг инсон бўлиб шаклланишида аввало оиланинг, қолаверса тарбиячиларнинг меҳри, эътибори алоҳида аҳамиятга эга. У бу борада ота-оналар, айниқса ёш ота- оналар билан бўлган суҳбатларда кўп бора таъкидларди.\nДарвоқе, Сабоҳат Барноевада педагогик билим, етакчилик қобилияти кучлилиги сабаб, у 02855- сонли мактабгача таълим муассасасида узоқ йиллар етакчилик қилди. Меҳнат фаолиятини оддий энагаликдан бошлаган заҳматкаш аёл, ўзининг меҳнатсеварлиги , ҳалоллиги боис ҳурмат эътиборга сазовор бўлди. У иш фаолияти давомида тарбияланаётган ёш авлодни етук, баркамол ва соғлом бўлиб етишиши учун қилган меҳнати, изланишлари бесамар кетмади. У Қуролли Кучлар Қўмондонининг бир қанча мақтов ҳамда фахрий ёрлиқларини олишга сазовор бўлди.\nСабоҳат Барноевада ўз вақтида жамоасини ҳам бошқара билиши, оилада оналик вазифасини ҳам, уддабурон бекаликни ҳам маҳорат билан уддалаш қобилиятини уйғунлаштирувчи бир жасорат бўлган бўлса ажаб эмас.\nАйни пайтда эса, ўз ҳаётидан мамнун, камтарин, саодатли бу аёл фарзандлари, набиралари қуршовида турмуш ўртоғи Абдулла ака Барноев билан бахтли ҳаёт гаштини суриб яшамоқда. Ана шундай метин иродали, аёллик нафосати-ю, оналикнинг улуғ мартабасига муносиб бўлган Сабоҳат Барноева каби замондошларимизнинг борлигидан фахрланамиз.


“Hududgaz Andijon” газ таъминоти филиали: “Ақлли” ҳисоблагич истеъмолчи учун қулайликлар яратдиГаз тизими соҳасидаги ислоҳотларни амалга ошириш ва соҳага рақамлаштиришни татбиқ этиш жараёнида “Ҳудудгазтаъминот” АЖ томонидан “Табиий газ назорати ва ҳисобининг автоматлаштирилган тизимини жорий этиш” (АСКУГ) лойиҳаси ишга туширилди.\n150 минг сўмлик қулупнай\n13:49 / 26.11.2021\nЙўлларимиз қачон эпақага келади?\n12:28 / 23.11.2021\nАндижонда блогер аёл калтакланди\n09:50Андижонда 6 нафар алимент тўламаган ота жазога тортилди\nУлар фарзанди учун тўланиши керак бўлган алиментларни ўз вақтида тўлашдан бўйин товлаган. Бу ҳақда МИБ вилоят бошқармаси ахборот хизмати хабар бермоқда.\n11:41Андижонда 18 ёшли йигит калтакланиб, каналга ташлаб юборилгани айтилди. Ҳодисага Бош прокуратура изоҳ берди\nИжтимоий тармоқларда Балиқчи туманида 2003 ва 1996 йилда туғилган икки йигит қиз сабабли ўзаро жанжаллашиб қолгани, унаштирилган қизи 2003 йилда туғилган йигит билан олдин ҳам, унаштирувдан кейин ҳам учрашиб юрганини билган 26 ёшли йигит, ўша болани уриб, каналга ташлаб юборгани ҳақидаги хабар тарқалди.\n09:54Машина сотиб олишини айтиб сурхондарёлик фуқарони чув туширган андижонлик шахсга жиноят иши қўзғатилди\nМашина сотиб олишини айтиб сурхондарёлик фуқарони чув туширган андижонлик шахсга жиноят иши қўзғатилган. Бу ҳақда вилоят ИИБ ахборот хизмати хабар бермоқда.\n17:52Бир ҳовуздан 450 миллион сўм даромад. Интенсив усулда форель етиштираётган балиқчилик балиқчи\nАндижон вилояти Балиқчи туманидаги “Nil Afshona” корхонасида балиқнинг ноёб тури – форель (хонбалиқ) етиштириляпти. Тадбиркор боқилиши турдошларидан бироз фарқли бўлган ушбу балиқ турини Ўзбекистон шароитида етиштириб, яхшигина даромад қилишнинг уддасидан чиққан.\n09:17«Вақф» фонди Андижонда 30та муҳтож оилага электр печ ва тикув машиналари тақдим этди\nКасб-ҳунарга эга аммо фаолият юритиши учун асбоб ускунаси йўқ, ночор ҳамюртларимиз учун «Вақф» хайрия жамоат фонди томонидан «Вақф кўмаги» лойиҳаси Андижон вилоятида давом эттирилди.\n09:17Андижонда қарама-қарши йўналишга чиқиб кетган "Matiz" "Labo" билан тўқнашди\nҚайд этилишича, жорий йилнинг 3 ноябрь куни соат 14:05 ларда Шаҳрихон тумани, Аҳмадбек қишлоғи ҳудудидан ўтувчи автомобиль йўлида ҳайдовчи, 1998 йилда туғилган А.М. "Matiz" русумли автомобилни бошқараётиб, қарама-қарши йўналишга чиқиб кетиши натижасида, ҳайдовчи, 1979 йилда туғилган М.А. бошқарувида бўлган "Labo" русумли автомобиль билан тўқнашган.\n15:24Асакада фарзанди учун алимент тўламай юрган 2 нафар ота жиноий жавобгарликка тортилди\nУлар фарзандлари моддий таъминоти учун ажратилган алиментларни ўз вақтида тўлашдан бош тортишган. Бу ҳақда МИБ Андижон вилояти бошқармаси Ахборот хизмати хабар бермоқда.\n17:52119та жиноятни очган ақлли овчаркалар. Андижон ИИБ кинология хизматидан репортаж\nKun.uz мухбири Андижон вилояти ИИБ кинология хизматида бўлиб, хизмат итлари билан қандай машғулотлар олиб борилишини тасвирга туширди.\n11:59Андижонда 4 та автомобиль иштирокида авария содир бўлди\nАндижон вилояти Асака туманида 4 та автомобиль иштирокида авария содир бўлди. Ҳодиса оқибатида ҳеч ким жабр кўрмаган. Бу ҳақда ЙҲХББ ахборот хизмати хабар бермоқда.\n17:241 йилда битмаган муаммо Kun.uz танқидидан сўнг 1 ҳафтага бормай ҳал бўлди\n12:31Андижонда "Nexia" ва "Damas" иштирокида ЙТҲ содир бўлди\nАндижон вилояти, Хўжаобод тумани ҳудудидан ўтувчи автомобил йўлида "Nexia" ва "Damas" иштирокида тўқнашув содир бўлган. Бу ҳақда Йўл ҳаракати хавфсизлиги бош бошқармаси ахборот хизмати хабар берди.\nАндижон айни дамда


2 июль, 2020, 10:23\nБугун Халқаро спорт журналистлари куни!\nСпорт ҳаётнинг ажралмас бир бўлагига айланиб қолган десак, асло муболаға бўлмайди. Бугун ана шу соҳани ёритиб, оммага тақдим этишда хизмат кўрсатаётган спорт журналистлари куни. Аниқроғи, 2 июль бутун дунёда Халқаро спорт журналистлари куни сифатида нишонланади.\nУшбу сана муносабати билан SPORTS.uz портали ижодий жамоаси юртимизда фаолият олиб бораётган барча спорт журналистларини байрам билан чин юракдан табриклайди. Шарафли касбингизда омад ва зафарлар ва куч-қувват ёр бўлишини тилайди. Яна бир бор байрамингиз муборак бўлсин азиз ҳамкасблар!


Аллоҳ таолога У Зотнинг улуғлигига муносиб ҳамду санолар бўлсин! Набийларнинг афзали Муҳаммад Мустафога мукаммал ва тугал саловату саломлар бўлсин!\nИслом одоб динидир. Пайғамбаримиз алайҳиссалом энг гўзал одобларни етказиш учун юборилганликларини баён қилиб бундай дедилар: Абу Ҳурайра розияллоҳу анҳудан ривоят қилинади. Росулуллоҳ соллоллоҳу алайҳи васаллам: “Мен яхши ахлоқларни камолига етказиш учун пайғамбар қилиб юборилдим”, дедилар (Имом Аҳмад ривояти).\nОдоб сўзи арабча «адаб» сўзи бўлиб, яхшиликка чақиришни англатади, у «маъдаба» ўзагидан олинган. Маъдаба эса одамларни яхшиликка, маънавий зиёфатга чақиришни англатади. Одоб ҳам одамлар доимо даъват қилинадиган маънавий «маъдаба», яъни зиёфат бўлгани учун шу номни олган. Демак, одоб яхшилик демакдир. «Фалон киши одобли экан» дейилгани ўша одамнинг яхшилиги кўп экан, деганидир. «Кийиниш одоби» деганда яхшилаб кийиниш тушунилади. «Суҳбат одоби» деганда суҳбатни энг яхши савияда олиб бориш кўзда тутилади.\nОдоб сўзига бир нечта таъриф берилган. Улардан баъзиларини келтириб ўтамиз. Абу Зайд роҳматуллоҳи алайҳи: “Одоб фазилатлардан бирига элтувчи яхши урунишга ишлатиладиган ном”, деган бўлса, Абу Муҳаммад ўз асарида: “Одоб одамларни мақталган нарсаларга чақирганлиги учун одоб деб номланган”, дейди. Яна, одоб ҳақида “Мақтовга сазовор сўз ва амални ишлатиш ва риоя қилиш одобдир”, “Карамли ахлоқларни ушлаш одобдир”, “Ўзингдан каттани улуғлаб, ўзингдан кичикка меҳр кўрсатишинг одобдир”, дейилган.\nИслом дини ҳар бир ишни мукаммал даражада пухталик билан бажаришга буюради. Шунингдек, динимиз ҳар бир ишда одоб-ахлоқ масалаларига ҳам катта эътибор қаратади.Чунки Аллоҳ таолога қурбат ҳосил қилишда одобнинг ўрни жуда муҳим. Беодоблик барча нарсани, жумладан, амални ҳам, қалбни ҳам, тилни ҳам, бошқа барча уринишларни ҳам бузади. Одобсиз одам бирор нарсага эришиши, жамиятда яхши ўрин топиши мумкин эмас. Одобсиз киши ҳатто бошқалар билан алоқаси, муносабатларини ҳам яхшилай олмайди. Қуръони карим, Росулуллоҳ соллоллоҳу алайҳи васалламнинг суннатлари ҳамда буюк уламои киромларимизнинг панду насиҳатлари бизни одоб ва гўзал хулқ билан зийнатланишга чақиради. Уламоларимиз бутун умрларини илм ҳосил қилишга сарфлаганлар. Улар фақат илм олибгина қолмай, эгаллаган илмларини одоб билан безаганлар. Ҳаётлари давомида орттирган тажриба ва кўникмалари билан барчага намуна бўлиб, ўзларидан кейин шогирдларига мана шу одобларга амал қилишларини васият қилиб кетганлар.\nЯхши одоб аслида нафснинг камолотга етгани, унинг интизомлилиги, жиловлангани ва яхшиликда эканининг аломатидир. Аксинча, беодоблик нафснинг ҳали покланмагани, жиловланмагани ва интизомда эмаслиги аломатидир.\nШунинг учун ҳам ота-она болаларига доимо одобларни қунт билан, зерикмасдан ўргатиб боришлари лозим. Чунки ота-онанинг болаларга берадиган нарсалари ичида энг қимматлиси ва зарурийси одобдир. Саъийд ибн Осс розияллоҳу анҳудан ривоят қилинади: “Росулуллоҳ соллоллоҳу алайҳи васаллам: “Ҳеч бир ота ўз фарзандига яхши одоб ўргатишдан ортиқ ҳадя қила олмайди”, - дедилар” (Термизий ривояти). Демак, ота–она ўз фарзандига берадиган одобдан яхши ҳадя бераолмас экан. Жобир ибн Самура розияллоҳу анҳудан ривоят қилинади:“Росулуллоҳ соллоллоҳу алайҳи васаллам: “Киши фарзандини одобли этиб тарбиялаши унинг учун ҳар куни ярим соъ садақа қилишидан яхшироқдир”, дедилар” (Имом Термизий ва Аҳмад ривлят қилган). Анас ибн Молик розияллоҳу анҳудан ривоят қилинади:“Росулуллоҳ соллоллоҳу алайҳи васаллам: “Фарзандларингизни ҳурматланг ва уларнинг одобини гўзал қилинг”, - дедилар” (Ибн Можа ривоят қилган).\nУмар ибн Ҳаттоб розияллоҳу анҳу: “Аввал одоб, сўнг таълим беринглар”, - деганлар. Абу Абдуллоҳ Балҳий: “Нафснинг одоби илмнинг одобидан кўпроқ, илмнинг одоби илмнинг ўзидан каттароқ”, деганлар. Абдуллоҳ ибн Муборак айтганлар: “Агар менга, бир кишида аввалгилару охиргиларнинг илми бор, деб сифатлашса-ю, унда одоб бўлмаса, у билан учрашмаганимга афсусланмайман. Агар бир киши ҳақида нафс одоби бор деб эшитсам, унга йўлиқишни орзу қиламан, учрашмасам афсусланаман”.\nЮқоридаги фикрлардан келиб чиқиб, одоб – инсоннинг кўрки, ҳаётимизнинг мағзи, иймон гавҳари деган хулосага келиш мумкин.\nБоходиров Фахриддин - Каттақўрғон тумани “Янгиравот” жомеъ масжиди имом-хатиби\nКиритилган вақти: 26/06/2020 09:41; Кўрилганлиги: 115\nМатериал манзили: http://sammuslim.uz/articles/actual/odob-iymon-gavhari\nЧоп этилган вақт: 03/08/2020 13:56


Президент Чилонзордаги янги йўл ўтказгич қурилаётган ҳудудда бўлди\n16:52 / 03.02.2017\nЎзбекистон президенти Шавкат Мирзиёев 3 февраль куни Тошкентда амалга оширилаётган бунёдкорлик ишлари билан танишди. Бу ҳақда ЎзА хабар берган.\nДавлат раҳбари Чилонзор туманидаги Бунёдкор ва Муқимий кўчалари кесишган жойда қурилаётган йўл ўтказгични бориб кўрди.\nУмумий узунлиги 900, баландлиги 6, кенглиги 24 метр бўлган 6 полосали мазкур йўл ўтказгич нафақат ҳайдовчилар ва пиёдаларга, балки шу ерда яшаётган аҳолига ҳам бир қанча қулайликлар яратиши кўзда тутилган.\nКўприкнинг икки томонида пиёдалар учун умумий узунлиги 131,6 метр бўлган иккита ер усти ўтиш йўлаги ҳам барпо этилмоқда. Ёғин-сочинли кунларда ҳимояланиш мосламалари ўрнатишга алоҳида эътибор қаратилмоқда.\nБу йўл ўтказгич қурилишидан мақсад Муқимий ва Бунёдкор кўчалари кесишган чорраҳада юзага келаётган тирбандликни бартараф этиш ҳисобланади.\nПрезидент қурилиш жараёни билан танишар экан, мамлакатда кундан-кунга аҳолининг яшаш фаровонлиги ошиб, хонадонларда машиналар кўпаяётгани, пойтахт кўчаларида автомобиль қатновининг кенгаяётганини инобатга олиш, бунинг учун қўшимча йўллар ва кўприклар барпо этишга эҳтиёж сезилаётганини алоҳида таъкидлади, қурувчиларга ишнинг тез ва сифатли бажарилиши юзасидан тегишли тавсиялар берди.\nКўприк Наврўз байрами арафасида ишга туширилиши мўлжалланмоқда.\nЧилонзор тумани собиқ ҳокими «Сувсоз» ДУК бошқарувчиси этиб тайинланди\nТошкент шаҳрининг Чилонзор туманида йўловчи автобуси ёниб кетди\n34 000 доллар олган фирибгар ушланди – ИИВ\n19:46 / 09.05.2018


Ўзбекистон – тансиқ ва саноқсиз таом рецептларига эга замин\nИқлим ва табиат манзараси каби, ўзбек ошхонаси ҳам ғоятда хилма-хил: гоҳ гўштли ва етарлича калорияли, гоҳ фойдали ва соғлом, ҳатто сабзавот ҳамда кўкатларга бой вегетарианча турфа таомлар мавжуд. Қуйида Ўзбекистоннинг миллий одатий таомларининг баъзилари келтирилган.\nОммабоп севимли шўрвалар\nЎзбек ошхонасида миллий шўрваларнинг ўрни жуда юқори. Ушбу овқат таркиби ёки сергўшт ва қуюқ қайнатма, ёки сабзавотли (сабзавотсиз), гўшт, кўкат ва донли маҳсулотлардан тайёрланган тиниқ сувли қайнатма кўринишида бўлади. Айниқса, ширадор гўшт (суякли бўлгани мақсадга мувофиқ), бир жуфт сабзи, картошка ва пиёз солиб тайёрланган шўрва мамлакатда кенг тарқалган шўрва тури ҳисобланади. Қайнатма эса навбатдаги оммабоп шўрва туридир. Тиниқ кўринишдаги қайнатма шўрвани тайёрлаш бирмунча тажрибани талаб қилади. Қайнатма суюқ бўлганлиги учун фойдали ҳисобланади. Мастава - ўзбекларнинг кундалик таомномасини тасаввур қилиш имконсиз бўлган яна бир суюқ овқат тури. Мастава тайёрлаш учун кўп гўшт талаб қилинмайди (ҳатто гўштсиз ҳам), ўсимлик ёғи, бошпиёз, картошка, помидор, сабзи ва гуручнинг ўзидан хушхўр қилиб пишириш мумкин. Мастава дастурхонга тортилгач, истеъмол қилишдан аввал унга бир қошиқ қатиқ ҳамда бир оз майдаланган мурч аралаштирилса, шўрва янада хуштаъм бўлади. Мошхўрда эса тайёрланиш жараёни ва таркиби билан қисман маставага ўхшаб кетадиган яна бир суюқ овқат тури. Фақатгина унга мастава масаллиқлари билан бирга мош ҳам қўшилади. Тайёр мошхўрдага қатиқ ҳамда мурч аралаштириб ичилса, янада мазали бўлади.\nАсосий таом – палов!\nПалов, ош, паловхонтўра – Ўзбек миллий ошхонасининг бош таоми бўлиб келган, бугун ҳам шундай ва шундай бўлиб қолади. Палов одатда қўй гўшти, гуруч ва кўп миқдордаги сабзи, пиёз ва зираворлар қўшиб тайёрланади. Ҳар бир зираворнинг ўз ўрни ва рамзий маъноси бор. Ўзбекистонда палов тайёрлашнинг 200 дан ортиқ рецепти бор. Ўтмишдан қолган анъаналарга мувофиқ, паловни 3-4 киши жамоа бўлиб ягона идишда (лаганда) қўлда тановул қилинади.


Тошкентда ишлаётган вилоятлик қизлар - BBC News O'zbek\nТошкентда ишлаётган вилоятлик қизлар\nImage caption Вилоятдан келган қизлар ночор шароитда ишлашга мажбур\nОна-оналар пул топиш учун энди қизларини ҳам йирик шаҳарларга юборишга мажбур бўлаяпти. Қишлоғидан олисда ишлаб, 50-55 доллар ойлик оладиган бу қизларга совчи келиши қийин бўлмоқда.\nЭсингизда бўлса ўтган сафар биз бугунги ўзбек қишлоғи одамлари ҳаётидаги бир оғриқли нуқта - эркаклар қолиб аёллар рўзғор қилиш учун бозор қилишга одатлангани ҳақида гапирган эдик.\nБугун қишлоқлардаги яна бошқа бир ҳолат ҳақида сўз юритамиз. Гап шундаки, бугунда айрим қишлоқларда қизларни пойтахтга, умуман, марказий шаҳарларга ишга юбориш урфга кирмоқда.\nБу муаммога биринчи марта пойтахтда кўплаб очилган миллий таомлар кафеларида эътибор қиратдим. Яъни бу ердаги "Бухоро таомлари", "Ғиждувон шашликлари", "Андижон оши", "Самарқанд зиғир оши", "Қашқадарё жиз" каби у ёки бу вилоят таомларига пиширишга ихтисослашган кафеларда одатда худди шу юртлардан бўлган йигит-қизлар официант бўлиб ишлашади.\nАввалига, бирон узоқроқ қариндоши очган, ёки талаба бўлса, бўлса, кечқурун ишласа-ишлаётгандир, деб ўйладим.\nБу ёшлар билан суҳбатда уларнинг кўпчилиги қишлоғидан айнан ишлаш учун Тошкентга келгани, яхшироқ жойлашганлари бирон бир қариндошиникида туриб ишлаётгани, қолганлари кўпинча беш-олти киши бўлиб ижарада туриб яшаётгани маълум бўлди.\nГап шундаки, аксар қишлоқларда ёшларга иш йўқлиги боис, иложсиз қолган ёшлар, агар ўқишга киролмаган бўлса (йилига ўзбек ёшларининг атига 10-12% олий таълим муассасаларига ўқишга киради, қолганлари меҳнат бозорига йўл олади), бирон бир иложини қилиб пойтахтга, ёки вилоят марказига бирон бир ишга киришга ҳаракат қилишади.\nБир фарқи - олдин бу гап фақат йигитларга тегишли бўлса, ҳозир қизларга ҳам таалуқли бўлиб қолди. Яъни қишлоқ ота-оналари қизларини бошқа бегона шаҳарларга ишга жўнатишга ҳам рози - пул топса бўлди. "Уйда ўтиргандан кўра ҳарна-да - ҳеч бўлмаса сепига ишлатади".\nҲамма жойда бир хил эмас\nБу ҳолат вилоятларга кўра турлича. Яъни Фарғона водийсида яшовчи қизлар кўпинча одатда Россияда ишлашга кетишса, мамлакатнинг жанубий вилоятларидан бўлган қизлар пойтахтда иш топишга ҳаракат қилишади.\nМасалан, бир танишимнинг жияни Тошкентдаги кўпқаватли уйлардан бирида маҳаллий участкавой томонидан очилган тикув цехида ишлаётган экан.\n6 кунлик иш ҳафтаси учун бу ердаги 5 қиздан ҳар бирига 500 минг сўмдан ойлик маош берилади, қўшимчасига озиқ-овқат билан ҳам таъминланади.\nҲаммаси коллежни битирган, турмушга чиқмаган қизлар.\nЯна бир мисол. Ҳалима (исмлар ўзгартирилган) пойтахтдаги қандолат цехларидан бирида ишлайди.\nЁзда музқаймоқ ишлаб чиқарадиган корхона қишда ширинликлар чиқаради. Ҳалима 400 минг сўм (+овқатланиш ҳаражатлари ва турар жой) эвазига бу ерда қадоқловчи бўлиб хизмат қилади. Ҳар икки-уч ойда уйига, онасини кўргани бориб келади.\nУнинг айтишига кўра, бу иш унга ҳам ёқмайди. Лекин қишлоқдаги оилавий аҳволи ёмонлиги сабаб шу ерда ишлашган мажбур.\nОдатда қиз боланинг шаҳарга ишга кетиши унинг ҳаётида яна бир муаммони келтириб чиқаради.\nЯъни қишлоқда унча мунча ўзини билган оила энди бу қизни келин қилмайди. Шу сабабли шаҳарда ишлаб юрган қишлоқ қизларининг аксарияти турмушга чиқмаган.\nТурли хил одамларга тўла шаҳар эса қизларнинг психологиясига кўпинча яхши таъсир қилмайди.\nБироқ бир нарсани айтиб ўтиш жоизки, аҳвол ҳамма жойда ҳам бир хил эмас: саноат яхши ривожланган туманларда ёш қизларга ҳам иш топилади. Лекин бундай туманлар унчалик ҳам кўп эмас.\nШу ўринда илгарилари қизлар тарбияси билан шуғулланган буви-момаларимиз қизларини ҳатто ўзлари яшаб турган қишлоғида ҳам кўчага ёлғиз чиқармагани, қиз болани унча мунча жойга, ҳатто қариндошлариникига ҳам меҳмонга юбормагани эсимга тушади.\nЕтмиш йиллик советлар замони ҳам ўзгартира олмаган ўзбеклар ҳаётида қандайдир биз ҳали тушуниб етмаган ички эврилишлар кетмоқда.


Android-смартфонларнинг учта асосий муаммоси - Terabayt.Uz\nAndroid-смартфонларнинг учта асосий муаммоси\nКенг тарқалган бу операцион тизимнинг афзалликлари хусусида кўп ва хўп гапириш мумкин. Аммо Android’да ишловчи смартфонларнинг аксариятида учрайдиган камчиликлар борасидаги баҳслар ҳам қизғин. Тан олиш керак: камчиликлар етарлича ва улар ҳал этилишга муҳтож.\nХуллас, бугун «яшил роботчали» қурилмалардаги учта асосий муаммога тўхталиб ўтамиз.\nAndroid битта, аммо турли ишлаб чиқарувчилар уни ўз смартфонларида турлича қобиқлар билан тақдим этишади. Ҳатто, смартфонсозлар кимнинг қобиғи яхшироқ чиқиши борасида мусобақа ўйнаётгандек ҳам туюлади. Ҳа, айрим фирма лаунчерларини кўриб чиққанда, кишининг хаёлига айни шу ўй келади.\nБешта иш столини виджетларга тўлдириб ташлаш, қўнғироқлар менюсининг ҳамда экран клавиатурасининг ноқулайлиги кабилар «андроидофон» ҳаётидаги ёқимсиз жиҳатлардир. Тўғри, чет лаунчерларни ўрнатиб олиш ҳам мумкин, лекин ишлаб чиқарувчилар фойдаланувчига лоақал «туғма» операцион тизим билан ўзининг қобиғи орасидан биттасини танлашга имкон қолдирмаслиги – камида адолатсизлик, ахир.\nҲамма нарсани ўзига мослаштириш учун қайтадан прошивка ўрнатишни яхши кўрадиганлар бор, улар учун смартфоннинг ноқулай интерфейси муаммо эмас. Аммо ўртача фойдаланувчилар девайслардан соддаликни ва қулайликни исташади.\nAndroid’нинг энергия сарфлашдаги «очофат»лиги борасида турфа танқидлар, латифалар, карикатуралар кўп. Аммо бу муаммо ҳал этилмасдан, долзарблигича турибди.\nСенсор экранлар даври бошланиши билан фойдаланувчилар битта ҳақиқатга кўникишди: телефонлар энди, афсонавий Nokia 1100 каби, батареясини битта тўлдирган билан бир ҳафта ишламайди. Лекин ҳар нарсанинг ҳам чегараси бўлиши керак-да!\nТўғри, батареяси бақувват смартфонлар ҳам бор, аммо улар алоҳида масала.\nAndroid тизимида ишловчи янги телефон моделлари ҳар ҳафтада тақдим этиляпти. Смартфонсозлар ўз қурилмаларини бир нечта тоифада чиқариш имкониятига эгалар: ҳамёнбоп, ўрта синф, флагман, аёлларга мосланган ва ҳоказо.\nБу каби турфа талқинларда кунига бир неча минглаб смартфон сотилиши Google’га ҳам яхшигина даромад келтиради. Шунинг учун ҳам сал эскирган моделларнинг операцион тизимини янгилашга унинг айтарли хуши йўқ. Ахир, собиқ флагман учун янгиланиш тақдим этилмагач, фойдаланувчи ҳам уни қўйиб, яна янги смартфон олгиси келади-да! Бу ҳолат эса, ишлаб чиқарувчилар билан бирга, Google’нинг ҳам чўнтагини қаппайтиради, ахир.\nЯна бир жиҳати – шу пайтгача ишлаб чиқарилган ҳар хил моделдаги телефонларнинг барчаси учун янгиланган операцион тизимларни чиқаришнинг амалда имкони ҳам йўқ – моделлар сони жуда-жуда кўп.\nХўш, сизнингча, Android-смартфонларнинг яна қандай муҳим камчиликлари бор?\n#Android #Google #Smartfon #муаммо


БАХТСИЗЛИК КЕЛТИРУВЧИ МАТРОС - 2 Мая 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Май » 2 » БАХТСИЗЛИК КЕЛТИРУВЧИ МАТРОС\nЎша пайтдаги қонунга кўра, бу жиноят учун матрос 10 йил муддатга сургун қилиниши лозим эди. Лекин Шарль Дун ўзини оқлаш учун ишонарли ва арзирли сабабларни топа олди. У айтдики, кеманинг жўнаб кетиш вақтида етиб келган. Аммо уни қуролдошлари кемага чиқаришмаган. Аксинча, агар кемага чиқишга уринса, очиқ денгизга чўктириб юбориш билан қўрқитишган. Хўш, нега?\nҚуролдошлари уни бахтсизлик келтирувчи сифатида кўра олишмас экан. Эмишки, илгари ҳам Шарль Дун қайси кемада хизмат қилмасин, ўша кемада албатта қандайдир кўнгилсизлик юз берган. У 18 йил йўловчи ташиш кемаларида фаолият юритган. Кейинчалик ҳарбий кемаларга ишга ўтган. 54 маротаба кема ҳалокатини бошдан кечирган. Аксар ҳолатларда Дун тирик қолган, бошқалар эса ҳалок бўлган. Шунинг учун вақт ўтиши билан кемадагилар Шарль Дунни ёмон кўриб қолишган. У билан бир кемада хизмат қилишни исташмаган.\nЎзини оқлаш учун Шарль кўплаб ҳужжатларни суд ҳайъатига тақдим этди. Бир неча гувоҳлар сўроқ қилинди. Улар ҳам Шарль Дун қай кемага чиқмасин, албатта фалокат юз бериши ҳақиқат эканини тасдиқлашди.\nЛиверпуль ҳарбий денгиз суди судьяси жуда қийин аҳволда қолди. Чунки судланувчи келтирган барча далиллар ҳақиқат эди. Демак, бу Шарльнинг оқланиши учун асос бўла оларди. Узоқ вақт давом этган музокаралардан сўнг судья Шарльни айбдор эмас, кемага ўз вақтида етиб келган, аммо бошқаларнинг айби билан чиқа олмаган деб топди. Шундай қилиб матрос барча айбловлардан озод этилди. У оқланди.


Дунë лидерлари Фаластин раҳбари Ясир Арафатнинг оламдан ўтгани муносабати билан фаластинликларга ҳамдардлик билдирмоқда.\nАҚШ Президенти Жорж Буш Фаластин халқига таъзия билдириб¸ Арафат вафоти фаластинликлар тарихида муҳим воқеа эканлигини таъкидлади. У шунингдек¸ келажакда Фаластин халқи қўшнилари билан тинч-тотувликда яшашига¸ мустақил ва демократик мамлакат қуришига умид билдирди.\nИсроил Президенти Моше Кацав томонидан эълон қилинган баëнотда¸ Арафат ўлими Исроил-Фаластин муносабатларининг янги босқичини бошлайди¸ дейилади.\nБритания Бош вазири Тони Блэрнинг айтишича¸ Арафатнинг саъй-ҳаракати билан дунë жамоатчилиги Яқин Шарқ муаммосини ҳал этиш учун минтақада Исроил ва Фаластин давлатлари бўлиши керак¸ деган хулосага келди.\nРоссия Президенти Владимир Путин Арафат ўлими Фаластин раҳбарияти ва халқи учун катта йўқотиш бўлди¸ деди.\nФранция Президенти Жак Ширак ëзма баëнот орқали Франция халқи фаластинликлар билан дўстона муносабатларни давом эттиришини айтиб¸ Исроил билан ëнма-ëн тинч яшовчи Фаластин давлатини ташкил этиш тарафдори эканлигини таъкидлади.\nИсроил Бош вазири Ариел Шарон Арафат ўлими Исроил-Фаластин ўртасида тинчлик ўрнатишга етаклашини умид қилди.\n"Сўнгги воқеалар Яқин Шарқ тарихида бурилиш нуқтаси ясаши мумкин. Тинчлик тарафдори бўлган Исроил фаластинликлар билан сиëсий келишувга эришиш соҳасидаги ҳаракатларини тўхтатмасдан давом эттиради"¸ - деди Шарон.\nШунингдек БМТ Бош котиби Кофи Аннан ва Еуропа Иттифоқининг Ташқи сиëсати бўйича раиси Хавьер Солана ҳамда бошқа бир қатор мамлакатлар раҳбарлари Арафат вафоти муносабати билан фаласти ҳукумати ва халқига ҳамдардлик билдирди.


Туркияда курортлар очилгандан сўнг мамлакатда кунлик коронавирус беморлари сони мингдан ошди\nТуркияда охирги пайтларда коронавирус инфекцияси билан касалланиш ҳолатлари кескин кўпайди. Бу ҳақда Туркия Соғлиқни сақлаш вазирлиги раҳбари Фахреттин Коджа Twitter’да ёзиб қолдирди. Бу ҳақда «РБК» хабар берди.\nТуркия Соғлиқни сақлаш вазирлигининг ахборотига кўра, узоқ вақт давомида мамлакатда биринчи марта вирус юқтирганлар сони жиддий равишда кўпайган. Хусусан, 4 август ҳолати бўйича 1083 та янги ҳолат аниқланган. Шу пайтга қадар умумий касалланганлар сони эса 234 934 нафарни ташкил этган.\nМаълумотларга кўра, 1 августда Россия, Буюк Британия ва Танзания билан биргаликда Туркияга ҳам парвозларни тиклаган. Ҳозирги пайтда рейслар фақат Aнқара ва Истанбул учун амалга оширилаётган бўлса, 10 августдан кейин Туркиянинг асосий курортлари (Aнталия, Бодрум ва Даламан)га ҳам йўналиш очилади. Россиянинг Aнқарадаги элчихонасининг хабарига кўра, Россиядан келган сайёҳлар Туркияга келганларида коронавирус йўқлиги тўғрисида гувоҳнома тақдим этишлари шарт эмас. Аэропортда паспорт назоратидан ўтишдан олдин барча ташриф буюрувчилар ҳарорати ўлчанади ва COVID-19 аломатлари текширилади, дейилади хабарда.\nТуроператорлар уюшмаси вице-президенти Дмитрий Гориннинг «РБК»га берган интервюсида россиялик сайёҳларнинг Туркияга уюштирган саёҳатлари ҳали бошланмаганини айтган.\n«Aйни пайтда курортларга саёҳатлар бошланмаган. Дастур 10 августдан бошланади ва Бодрум, Даламан, Aнталияни ўз ичига олади.\nДастлабки маълумотларга кўра, касаллик Туркиянинг шарқида — курорт ҳудудларида эмас, Истанбулда кўпайган», — дейди Дмитрий Горин.\nТаъкидланишича, 3 август куни республикада 993 та янги ҳолат, 2 августда 986 та ҳолат қайд этилган бўлса, 1 августда эса 997 та янги касалланиш ҳолатлари аниқланган. Коронавирус инфекцияси аниқланган ҳолатларнинг умумий сони бўйича Туркия дунёда 17 ўринда турибди. Ўлганлар сони бўйича Туркия рейтингнинг 21 поғонасида. Нисбий жиҳатдан 1 миллион аҳолига тўғри келадиган COVID-19 натижасида ўлганлар сони бўйича Туркия 57 ўринни эгаллайди.\nТуркия Меҳмонхона эгалари федерацияси раҳбари Сурури Чорабатир пандемия сабабли чекловларга қарамай, турк меҳмонхоналаридаги таътил нархлари ўтган йил даражасида қолишини ваъда қилган.\n«Ҳозирги нархлар 2019 йилда имзоланган туроператорлар билан тузилган шартномаларда кўрсатилган ва улар ишлашни давом эттирмоқдалар. Коронавирус тарқалишига қарши чора-тадбирлар туфайли меҳмонхоналардаги харажатлар ошган бўлса ҳам, нархлар кўтарилмайди. Баъзи меҳмонхоналар ҳатто мижозларни жалб қилиш учун нархларни пасайтирмоқда», — дейди Чорабатир.\nАввалроқ дунё бўйича коронавирус қурбонлари сони 705 мингдан ошгани ҳакида хабар қилинганди. Шунингдек, Қозоғистонда ўтган бир суткада 1062 киши, Қирғизистонда эса 209 киши коронавирусга чалингани маълум қилинганди.


ЎзА - Миллий стадион майсаси алмаштирилмоқда\n10.01.2019 18:42 Чоп этиш версияси\nМиллий стадион майсаси алмаштирилмоқда\nБир неча йилдан буён “гуллаб, яшнаб” кета олмаётган стадион майсаси, ниҳоят, бутунлай алмаштириладиган бўлди.\nЎзбекистон футбол ассоциацияси ҳамда Профессионал футбол лигаси ҳамкорлигида бошланган туб ислоҳотлар бир йилдаёқ ўз мевасини бера бошлагани ҳақиқат. Юртимиз футболининг янада оммавийлашишига, тараққий этишига ва жаҳонда ўз ўрнига эга бўлишига эришиш учун катта ҳажмдаги ишларни амалга ошириш талаб этилаётганди. Шундай бўлди, бўляпти ҳам.\nИслоҳотларнинг дастлабки мавсумида асосий мақсад ички чемпионатимиз савиясини ошириш, стадионга мухлислар ташрифини кўпайтириш, шиддатли учрашувлар тақдим этувчи чемпионатни ташкил этишдан иборат эди. Озми-кўпми бунга эришилди ҳам. Стадионга келувчиларнинг ташрифи сезиларли равишда ошди, футбол учрашувини бевосита стадионда кузатувчилар учун барча шароитлар яратилди. Жамоалар майдонга ПФЛ байроғи остида кириб келиши, майдоннинг гир атрофи мусобақа ташкилотчилари ва ҳомийларининг белгиларини акс эттирувчи ранг-баранг баннерлар билан ўраб олиниши, ёш болалар ва оилалар учун махсус жойлар ташкил этилиши одатга айланди.\nБироқ, қанчалик эътибор қаратилмасин, талаб қилинмасин, айрим стадионларнинг майсаси ҳолати, айниқса, мавсум якунига келиб кўнгилларни хира қилгани ҳам бор гап. Шу боис ЎзПФЛ янги мавсумдан биринчи галда айнан майдон майсаларининг сифатига эътибор қаратмоқда. Профессионал футбол ташкилотининг жиддий талаби билан Қўқон, Наманган ва Андижонда аллақачон майдон майсаси бўйича қазиш, экиш ва парваришлар бўйича ишлар бошлаб юборилган. Бошқа стадионларда ҳам заруратга қараб ишлар олиб борилмоқда.\nПойтахтдаги, Ўзбекистон футбол ассоциацияси ихтиёридаги “Миллий” (собиқ “Бунёдкор”) стадион йил давомида ҳам “Бунёдкор”, ҳам миллий терма, қолаверса, СAFA турнирлари ва яна бошқа спорт тадбирларига мезбонлик қилди. Йил охирига келиб эса майдон майсаси яхшигина “чарчади”. Ҳудудлардаги стадионларда иш бошланган бир пайтда ҳам “Миллий” стадион майсасининг “кайфияти хомуш” эди. Аслида стадион майсасининг яхши эмаслиги фақатгина сўнгги йилда кузатилаётгани йўқ. Гапнинг очиғи, стадион қурилгандан буён майсасига “ёлчимаяпти”. Ваҳоланки, майса бир неча бор алмаштирилди, антиқа уруғлар экиб кўрилди, барибир кутилган натижа юз бермади. Охирги марта маҳаллий маҳсулотга “мурожаат этилди” – ажриқ экилди. Натижасини кўрдик, ҳали кузнинг совуқ кунлари бошланмасидан ажриқ сарғайиб кетди.\nНиҳоят, куни кеча бу ерда бошқатдан иш бошланди. ЎФАнинг буюртмасига асосан “Насаф” клубига қарашли Қаршидаги “Марказий стадион майдонининг усталари кечадан ўз тажрибаларига суянган ҳолда ишга киришишди. ЎФА вакили Шуҳрат Сайдалиевнинг айтишича, майдонга четдан тайёр чим олиб келинаётган экан.\nАйни пайтда майдоннинг чими 20-40 см. ўлчамида ўйиб олиниб (турли ўлчамдаги пластмасса қувурлардан иборат майдон дренажлари эса 50-60 см. чуқурликда жой олгани учун уста ва техника ҳайдовчисидан ҳушёрлик талаб этяпти) ташқарига олиб чиқиляпти. Чуқурлик ўрни махсус мосламалар, қум ва унумли тупроқ аралашмаси билан тўлдирилгач, устига чет элдан келтирилган тайёр табиий чим ётқизилади. Халқаро талабларда кўрсатилганидек, майдоннинг чеккасига нисбатан ўрта ҳудуди 20 см баландликда жойлашиши зарур. Шуҳратбек Суюнов раҳбарлигидаги усталар бу борада ҳам ўз маҳоратларини ишга солишга сўз беришяпти.\nБир сўз билан айтганда, барчамиз учун фахрга айланган, нафақат пойтахтимиз, балки мамлакатимизнинг бош футбол аренаси ҳисобланган “Миллий” стадиони янги мавсумда миллий ва бошқа терма жамоаларимизнинг бир қатор халқаро турнирларини қабул қилиши учун ўз мухлисларини “янги либос”да кутиб олишидан барчамиз бирдек манфаатдормиз.


1. Халқаро бахшичилик санъати фестивали: Наманган қандай тадорик кўрди?\n2. Қозоғистон компанияси Норинда қўшма корхона қуради\n3. Наманганда Халқаро бизнес форум бошланди: 311 миллион долларга яқин битимлар имзоланади\n4. Баҳринисо Бобоева Осиё чемпиони: Энди навбат Олимпия ўйинларига!\n5. Наманган Халқаро бизнес форумига чорлайди!\n6. "Ватанпарвар" ташкилоти Наманганда нималарга эриша олди?\n7. Наманганда хориждан ўқишни "перевод" қилиш бўйича ҳужжатлар қабул қилинмоқда\n8. ПРЕЗИДЕНТ КОРОНАВИРУС БЎЙИЧА ХАЛҚИМИЗГА МУРОЖААТ ҚИЛДИ\n9. Ўзбекистоннинг "Иттифоқ"қа қўшилиши халқимизга нима беради?\nЕвроосиё иқтисодий иттифоқи билан интеграциялашув аҳамиятли ҳисобланади. Иттифоққа қўшилишимиз аграр маҳсулотларимизни Евроосиё иқтисодий иттифоқи мамлакатларига божхона тўловларисиз экспорт қилиш имкониятини берадики, бу катта миқдорда қўшимча фойда кўришимизга сабаб бўлади.\n10. Наманган гилоси дунё бозорига чиқмоқда\n11. Хайрулло Бозоров афв этилганлар билан бирма-бир учрашди\nПрезидентимиз фармони билан афв этилган 113 нафар ҳамюртимиз сафида эканлигингизни ўзи жуда катта имконият. Бу имкониятдан унумли фойдаланиш, билдирилган юксак ишончни оқлаш зарур. Бунинг учун ҳар қандай кўмак ва ёрдамга тайёрмиз. Мутасаддиларга бу борада зарур кўрсатмалар берилган, - деди вилоят ҳокими Хайрулло Бозоров.\n12. Шайх ҳазратларини хотирлаб: Аллоҳ сизни сийлабди\n13. Қозоғистонда эпидемик вазият оғирлигича қолмоқда. Олмаота тўлиқ карантинда!\n15. "Ватанпарвар"да тобланган наманганлик мерган қиз Олимпия ўйинларига боради!\n"Ватанпарвар"да тобланган мерган қиз Мухтасар Тоҳирова лицензияни қўлга киритиш даврида ҳам ўз устида астойдил интилди. 2019 йил Қатарда ўтказилган Осиё чемпионати ва Германияда бўлган ўтган ёшлар ўртасидаги жаҳон чемпионатида юқори натижаларга эришди. Жорий йилда Қозоғистонда ўтган халқаро турнирда ҳам ғалаба нашидасини сурди.


Қишлоқ хўжалигини ривожлантириш – Элбоши эътиборида\nЖанубий Қозоғистон вилоятига Қозоғистон Республикаси Бош вазири муовини – қишлоқ хўжалик вазири Ўмирзақ Шўкеев ташриф буюрди. Элбошининг “Тўртинчи саноат инқилоби шароитларида ривожланишнинг янги имкониятлари” Мактубида белгиланган тегишли йўналишлар бўйича амалга оширилган ишлар билан танишиш мақсадида у вилоят қишлоқ хўжалик ишлаб чиқарувчи корхоналари ва деҳқон хўжаликлари раҳбарлари билан учрашди.\nЎрдабоши туманида у “Бөрте милка” сут фермасида бўлди. 2,4 млрд. тенге сармоя сарфланган корхонада 30 одам ишлайди. Гольдштейн зотига мансуб 400 бош сигирдан йилига 4 000 тоннадан зиёд сут олинади. Минтақада ягона роботлаштирилган мажмуада энг замонавий технологиялардан фойдаланилади. Сигир соғишдан тортиб, дезинфекциялашгача бўлган барча ишларни роботлар бажаради.\nСафар давомида Ўмирзақ Шўкеев қишлоқ хўжалигига ихтисослашган хўжаликлар аъзолари билан учрашди. Улар пахта, маккажўхори, қоракўл етиштириш хусусида фикрларини билдирдилар. Вазир тегишли таклифлар эътиборга олинишини айтди.\n– Бугунги кунда қишлоқ хўжалигига берилаётган субсидия 240 млрд. тенгени ташкил этмоқда, – деди Ў. Шўкеев. – Бу – Элбоши ғамхўрлиги туфайли. Шунингдек, Президент қишлоқ хўжалиги маҳсулотлари етиштиришни 2,5 баравар оширишни топширди. Жанубий Қозоғистонда аграр шўъба устуворлигини алоҳида таъкидлаш зарур. Вилоят гўшт, сут, пахта, полиз маҳсулотлари етиштиришга муносиб ҳиссасини қўшиб келмоқда. Ҳукумат йиғилишларидан бирида йилнинг янги режасини тасдиқлаб, қишлоқ хўжалигини ривожлантиришнинг янги лойиҳаларини жорий этиш ниятидамиз.\nҚишлоқ хўжалиги вазири Туркистон шаҳрининг Чоға қишлоғидаги қиймати 70 млн. тенгелик “Ерасил” иссиқхонасини ҳам бориб кўрди. 5 киши ишлаётган иншоот 0,35 гектарда жойлашган. Вазир республикадаги иссиқхоналарнинг 75 фоизи Жанубий Қозоғистонда эканини алоҳида таъкидлади.\n– Ўтган йили қишоқ хўжалигини қўллаш учун ажратилган субсидия 24,9 млрд. тенгени ташкил қилди, – деди вилоят ҳокими Ж. Туймебаев. – 40 мингтага яқин корхонага кўмак кўрсатилди. Қишлоқ хўжалиги ялпи маҳсулоти 522,4 млрд. тенгега етди ва ўсим 102 фоизни ташкил қилди. Шу билан бирга ўтган йилда иссиқхоналар майдони 212 гектарга кенгайиб, 1335 гектарга етди. Давлат раҳбари Мактубида қишлоқ хўжалигига алоҳида эътибор берилган. Биз ҳам илғор технологиялардан фойдаланишга жиддий кўнгил бўлмоқдамиз.\n“Жанубий Қозоғистон” мухбири, 2018-01-22, 23:02 185


ИнтерФУТБОЛ :: Тўрт йилда бир такрорланувчи анъана\nТўрт йилда бир такрорланувчи анъана\nЖЧ саралаши доирасида Ўзбекистон ва Жанубий Корея терма жамоалари ўртасида кечган ўйиннинг аҳамияти ҳар икки жамоа учун ҳам жуда муҳим эди. Мусобақа жадвалида юзага келган вазият шундай эдики, Ўзбекистон ҳам, Жанубий Корея ҳам қолиб, Сурия терма жамоаси иккинчи ўрин билан мундиал йўлланмасини қўлга киритиб кетиши ҳеч гап эмасди. Шу боис ҳар икки жамоа ҳам фақат ғалаба учун майдонга тушиши тайин эди. Муаммо шундаки, бундай вақтда ғолиб номи аниқланмай қолиши ҳам мумкин.\nСамвел Бабаян Ўзбекистон терма жамоаси бошқарувига ўтгандан буён бир масалада жуда кўп танқид остида қолди - таркиб. Бу борада журналистлар ва мухлислар нималар дейишмади, дейсиз. Аммо Бабаян ҳар доим ўз билганидан қолмади. Жаҳон чемпионати саралаши доирасида ўтказилган сўнгги ўйинда ҳам ўз анъанасига содиқ қолди ва олдиндан кутилган футболчиларни майдонга туширди.\nДарвозабон масаласи ҳайтовур охирги икки ўйинда ўзгарди - Игнатий Нестеров майдонга тушди. Аммо ҳимояда яна Хитой чемпионатида захирада қолиб кетаётган Егор Кримец ўйнаган бўлса, ҳужумда 12 учрашувдан буён гол ура олмай келаётган Игорь Сергеев тўп сурди. Яна бир ўзгариш - Сервер Жепаров ўнг қанотга ўтказилди. Юртимизда терма жамоа шарафини ҳимоя қилиши мумкин бўлган бир талай футболчилар қолиб, айнан шу ўйинчилар майдонга тушавериши охирги вақтларда ҳеч кимни ажаблантирмай қўйган. Демак натижа ҳам шунга яраша бўлиши тайин.\nАввалига ҳаммаси яхши бошланган эди. Ўзбекистон терма жамоаси кутилмаганда илк дақиқалардан ташаббусни ўз қўлига олди ва ҳужум кетидан ҳужум ташкил эта бошлади. Ҳали ўйин бошланмай туриб Одил Аҳмедов жамоадошларини йиғиб олиб, уларга нималарнидир астойдил тушунтирганини кўрдик. Жамоа сардори улкан ҳиссиёт билан гапираётгани ҳатто трибунадан ҳам кўриниб турганди. Одил шунингдек, Игорь Сергеевга ҳам нималарнидир алоҳида уқтирди. Аммо қани энди бу уқтиришлардан бирор наф бўлса. Хал-қимизда «Қозонда бори чўмичга чиқади», деган гап бор. Бўлмаса-чи?\nСўнгги ўйинда ҳар қандай гап-сўзлар иккинчи планга ўтиб, футболчилар бор куч билан ўйнаши кутилган эди. Биринчи бўлим бу умидларни қайсидир маънода оқлаб берди. Илк хавфли ҳужум ҳам айнан Ўзбекистон терма жамоаси томонидан амалга оширилди. Даврон Ҳошимов бу сафар қўпол ўйини эмас, балки ўнг қанотдан олдинга ўтиб боргани билан ёдда қолди ва жарима майдончаси томон тўпни етказиб берди. Афсуски, бу оширма аниқ чиқмади. Бироз вақт ўтиб Азиз Ҳайдаровнинг узоқдан йўллаган зарбаси эса бўлимнинг энг кульминацион нуқталаридан бири бўлди.\nЖанубий Корея кучли ҳужумлар остида эсанкираб қолганини ҳар доим ҳам кўравермайсиз. Биринчи бўлим ўрталарида айнан шундай ҳолатга гувоҳ бўлдик. Кореяликлар ҳимоядан чиқиб кетишда муаммоларга дуч келишди ва тўпни олдириб қўяверишди. Афсуски, терма жамоамиз бу устунликдан фойдалана олмади ва ҳисоб очилмай қолди. Бўлимнинг сўнгги дақиқаларига келиб эса вазият тубдан ўзгариб кетди.\nЭнди биз ҳисоб очилмай қолганидан хафа эмас, хурсанд бўлдик. Чунки «Тоттенхэм» ҳужумчиси Сон Хюн Мин сал қолса гол уриши мумкин эди. Бир қарашда у қадар хавфли бўлмаган вазиятда тўп йўқотилди ва Виталий Денисовнинг ноўнғай ҳаракати оқибатида кореялик ҳужумчи қулай вазиятга чиқиб кетди. Бахтимизга Сон Хюн Миннинг жуда кучли зарбаси дарвоза устунига тегиб қайтди.\nБу биринчи бўлимдаги сўнгги хавфли вазият эди ва жамоалар танаффусга 0:0 ҳисобида чиқиб кетишди.\nУчрашувнинг иккинчи қисми бошланиши олдидан бир хавотир бор эди - Ўзбекистон терма жамоаси Сеулда ўтган ўйиннинг биринчи бўлимида ҳам устунлик қилган ва ҳатто Жанубий Корея дарвозасига гол уришнинг ҳам уддасидан чиққанди. Аммо иккинчи бўлимда барча устунлик бой берилган ва якунда 1:2 ҳисобида мағлубиятга учраганди. Жавоб ўйинида ҳам терма жамоамиз устунлик қилиб турди ва иккинчи бўлимда яна аввалги ҳолат такрорланишидан чўчиб тургандик.\nАммо бу хавотирга терс ўлароқ, Ўзбекистон терма жамоаси иккинчи бўлимни ҳам жуда фаол бошлади. Яна аввалгидек кетма-кет ҳужумлар ташкил этила бошланди. Аммо бу ҳужумлар якуний зарбага қадар етиб бормади. Шундай вазиятда Самвел Бабаян захира ўзгаришларини амалга оширишга қарор қилди. Сервер Жепаров ўрнига 55-дақиқада Сардор Рашидов майдонга туширилди, 58-дақиқада Игорь Сергеевнинг ўрнини Александр Гейнрих эгаллади.\nБу вақтга келиб Жанубий Корея терма жамоаси бироз ўзига келиб олганди ва 59-дақиқада кореяликлар жуда хавфли ҳужумни амалга оширишди. Жарима майдончаси ёнида жуда тиғиз вазиятда олдинга ўтиб борган рақиб футболчилари якуний зарбани ҳам йўллашди. Бахтимизга бу зарба анча ноаниқ чиқди.\nШундан сўнг ташаббус рақиб томонига ўтди. Жанубий Корея терма жамоасида амалга оширилган ҳар бир ўзгариш самара келтирган бўлса, бизнинг оғиркарвон Александр Гейнрих деярли ҳеч нарса қила олгани йўқ. Сардор Рашидов эса афтидан ҳали Хитой таомлари таъсиридан қутулмаган, шекилли. Захирадан майдонга тушган яна бир футболчи - Жалолиддин Машариповга эса ўзини кўрсатиш учун вақт етмай қолди.\nШу тариқа учрашувда ҳисоб очилмай қолди. Бу эса Сурия терма жамоасига қўл келди. Сурияликлар Эронга қарши кечган ўйиннинг қўшиб берилган дақиқаларида гол уришди ва 2:2 ҳисобида дуранг ўйнаб, гуруҳда учинчи ўринни қўлга киритишди.\nБўлди. Шу билан навбатдаги тўрт йиллик босқични ҳам якунлаб бердик. Одатдагидек якунладик. Натижасиз...\nДавоми бор. Ушбу мақолани тўлиқ ҳолда "ИнтерФУТБОЛ"нинг 7 сентябрдаги пайшанба сонида ўқийсиз.


СУЛТОН ХОЖА АҲМАД ЯССАВИЙНИНГ СУЮГИ ВА СУЗУГИ – СУЗУК ОТА (МУСТАФОҚУЛ) — Shajara.org\nСУЛТОН ХОЖА АҲМАД ЯССАВИЙНИНГ СУЮГИ ВА СУЗУГИ –\nСУЗУК ОТА (МУСТАФОҚУЛ)\nЎзбекистон мустақилликка эришгандан сўнг Сузук Ота зиёратгоҳига ҳам эътибор қаратилди. Мажмуада улкан бунёдкорлик ишлари олиб борилди ва ушбу мажмуа. Ўрта Осиёда ягона бўлган зиёратгоҳ ва ҳунармандлар марказига айланди. Мажмуадаги қадимий масжиднинг тарихий биноси сақлаб қолинган ҳолда атрофи кенгайтирилди. Шунингдек, ҳунармандлар учун устахоналар, автотураргоҳ ва бошқа иншоотлар барпо этилди. Буларнинг бари дилда шукроналик ва ифтихор ҳисларини ўйғотади. Бу савобли ишларнинг устида турган юртбошимиз Шавкат Мирзиёевдан Аллоҳ рози бўлсин, умрларини узоқ ва мартабаларини бунданда зиёда қилсин.\n“ Туркистон Саййидлари ва Эшонлари жамиятининг\nвакиили ва фахрий шажарашуноси, тарихчи олим.


Россия Олий суди “Мемориал” халқаро жамияти фаолиятини тугатди\n27 январ 2022, Тошкент вақти: 22:59\nРоссия Олий суди 28 декабрь куни “Мемориал” халқаро жамияти фаолиятини тугатиш тўғрисидаги қарорни қабул қилди.\nОзодлик радиоси рус хизматининг билдиришича, суд жараёнида Бош прокуратура "Мемориал" “Хориж агентлари” тўғрисидаги қонунни мунтазам равишда бузиб келганини билдирган.\nБундан ташқари Бош прокуратура вакили судда: “Ташкилот СССР террорчи давлат бўлган деган ёлғон тассаввурларни пайдо қилишга, нацист жиноятчиларни оқлаш ва реабилитация қилишга ҳаракат этган”,-деб билдирди.\n“Мемориал” жамияти 1988 йилда тинчлик бўйича Нобель мукофоти соҳиби Андрей Сахаров, диссидент Сергей Ковалёв ва бошқа ҳуқуқ ҳимоячилари томонидан ташкил этилган.\n"Мемориал" инсон ҳуқуқлари маркази "Халқаро Мемориал" деб номланган йирикроқ халқаро тарихий ва таълим тузилмасининг бир қисмидир. Россия бўлимларидан ташқари, уюшма Украина, Белгия, Германия, Франция, Италия, Қозоғистон ва Чехиядаги марказларни ўз ичига олади.\nБугунги кунда "Мемориал" иккита асосий иш йўналишда иш олиб боради. Биринчиси тарихий бўлиб, у қатағонлар, СССРдаги сиёсий репрессияларни таҳлил қилиш ва давлат террори қурбонлари хотирасини сақлашга қаратилган барча лойиҳаларни ўз ичига олади.\nИккинчи йўналиш - инсон ҳуқуқлари.\n2021 йилнинг 11 ноябрь куни Россия Бош прокуратураси “Халқаро Мемориал”ни “хорижий агентлар” тўғрисидаги қонунни “тизимли равишда бузганлик”, яъни “хорижий агент” тамғасини олишдан бош тортгани учун тугатиш талаби билан Олий судга мурожаат қилган эди.


Алонсо 7 йилдан сўнг Формула-1 шоҳсупасига қайтди / Olamsport.com\n21:10Вермален футболчилик фаолиятини якунлаганини маълум қилди\t0 20:49Карреньо-Буста Australian Open тўртинчи даврасига чиқди\t0 20:28Australian Open. Берреттини жароҳатга қарамай Карлос Алькаразни мағлуб этди\t0 20:07NBA. Чемпионат пешқадами «Финикс» сафарда ғалаба қозонди\t0 19:46"Барселона" ва "Челси" Лига 1 тўпурари билан шартнома имзоламоқчи\t0 19:25Australian Open. Рафаэль Надаль - Карен Хачанов баҳси 4 сет давом этди 0 19:04Чимаев Петр Ян ва Рафаэль Физиев машғулот қилаётган «Tiger Muai-Tai» клубига қўшилди + ФОТО\t0 18:43Абдураимова Монастир турнири 1/4 финалида кортга чиқди 0 18:22ЎФА Ҳамдамовнинг Қатар клубига ўтаётганини эълон қилди\t0 18:01Australian Open. Наоми Осака чемпионлик унвонини ҳимоя қила олмади\t0 17:40Шоҳасан Мирзаматов ва Рамазан Темуров Доғистонда Нурмагомедов, Махачев, Завуров билан машғулот ўтказмоқда + ФОТО\t1 17:19Ўзбекистон МОҚ 30 йиллиги кўтаринки руҳда нишонланди ФОТОРЕПОРТАЖ\t0 16:58Трансферларига энг кўп пул сарфланган футболчилар (11-20-ўринлар)\t0 16:37Сирил Ган ва Фрэнсис Нганну матбуот анжуманида гап талашиб кетишди\t1 16:16 Australian Open. Барбора Крейчикова 1/8 финалга чиқди\t0\n23 ноя 15:39\nАлонсо 7 йилдан сўнг Формула-1 шоҳсупасига қайтди\nТеглар : Фернандо Алонсо\nИкки карра Формула-1 чемпиони Фернандо Алонсо Қатар Гран-присида учинчи ўринни эгаллади.\nБу совриндорлик Фернандонинг фаолиятидаги тўқсон саккизинчи ва 2014 йилги Венгрия Гран-присидан кейин биринчиси бўлди. У ўшанда "Феррари" билан иккинчи ўринни эгаллаган эди. Бу 7 йил, 3 ой ва 25 кун олдин содир бўлган.\n"Альпин" пойгачиси Формула-1 тарихида бундай натижа кўрсатган иккинчи пойгачи бўлди. Рекорд Александр Вурцга тегишли бўлиб, у 1997 йилги Британия Гран-присидан 2005 йилги Сан-Марино Гран-присигача – 7 йил, 9 ой ва 11 кун давомида кучли учликка кира олмаган.\nФрансис Нганнунинг собиқ мураббийи жангчи билан бўлаётган низоларга чек қўйди 0\n"Альпин" Формула-1'нинг икки карра чемпиони билан шартномани узайтирди 0\nТокио-2020. Олимпиада тарихида илк бор спортчи COVID-19 туфайли мусобақадан четлатилди 0


Қирғизистон демократиядан чекинмоқдами? - BBC O'zbek\nҚирғиз ҳукумати ўзбекистонлик ҳуқуқ фаоли Васила Иноятовани мамлакатга киритмаган.\nБир ярим ой олдин Би-би-си журналисти ҳам Бишкек ҳаво қўналғасидан Тошкентга қайтариб юборилганди.\nЎзини демократия ороли дейдиган Қирғизистон демократиядан чекинмоқдами?\n"Сиз миллатлар орасида низо қўзғашга олиб келувчи ҳаракатлар қилгансиз, деган оҳангда мени Қирғизистонга киритмаслик қарорларини тушунтиришди" - дейди ўзбекистонлик ҳуқуқбон Васила Иноятова.\n"Тўғри, мен Ўшда ўзбеклар қирғин қилингани ҳақида гапирганман, аммо Қирғизистон халқига қарши ҳеч иш қилмаганман ва аксинча, қон тўкилишига қарши бўлганман".\nТошкентдаги "Эзгулик" инсон ҳуқуқлари гуруҳи раҳбари Васила Иноятова Бишкек ҳаво қўналғасида унга қўпол муносабат қилишгани ва ҳатто у ердан Парижга кетиш учун олган билетини ҳам бекор қилишганини айтади.\nБишкекда халқаро инсон ҳуқуқлари гуруҳлари билан учрашиши керак бўлган Иноятова хоним кейин Туркияга учиб кетишга мажбур бўлди.\nImage caption Васила Иноятова Бишкек аэропортида ўзига қўпол муомала қилингани ҳақида айтган.\nУ ўзини демократик давлат, деб атайдиган Қирғизистондан бунақа муносабатни кутмаганини таъкидлайди.\nВасила Иноятова - Ўш ва Жалолободда рўй берган 2010 йилги қирғин ва унинг оқибатлари ҳақида кўп бонг урган ўзбек фаолларидан бири.\nУ низодан кейин ҳам Қирғизистондаги ўзбек миллати вакиллари ҳуқуқларини камситиш ҳоллари давом этгани хусусида ёзиб келган ва Тошкентдаги Қирғизистон элчилиги олдида норозилик амаллари ўтказган.\nДемократия йўлини танлаган давлатлар учун одатий бўлмиш бу каби амалларга сўнгги пайтлари Қирғизистон ҳам тоқатсиз бўлиб бормоқда.\nҲозир Қирғиз ҳукумати мустақил, ғарблик ё аксар ўзбек миллатига мансуб журналистларга ёки ишлаш учун рухсатнома бермаяпти, ёки мамлакатга умуман киритмаяпти.\n"Қирғизистон демократиядан воз кечгани йўқ, аммо демократик тамойиллардан чекинмоқда" - дейди мамлакат собиқ омбудсмени Турсунбек Акун - "Сўнгги йиллари бир неча журналист ва ҳуқуқ фаоли мамлакатга киритилмади".\nImage caption Тошкент аэропортидан журналистларни қайтариб юбориш "одатий".\n"Бироқ бу давлатимиз юритаётган сиёсатми ва ё Қирғизистон махсус хизматларининг ўз ташаббусими - буни билмаяпман".\nЖаноб Акунга кўра, Президент Атамбоев имзолаган сўнги қонун лойиҳаларидан бири сўз эркинлигини ва митинглар ўтказишни чеклашга етаклаши шаксиз.\n"Мана энди журналистлар ва ҳуқуқ фаоллари мамлакатга киритилмаётгани Қирғизистондаги демократия аҳволи борасида бизни хавотирга солмоқда" - дейди Турсунбек Акун.\nУнинг айтишича, Ўш воқеалари қанчалик ҳассос ва дардли бўлмасин, барибир, Қирғизистон ўз зиммасига олган халқаро мажбуриятларини бажариши ва демократия ҳамда сўз эркинлиги тамойилларига риоя қилиши зарур.\nЎзбекистон ҳам ўтган йили қирғизистонлик ҳуқуқ фаоли Толекен Исмоиловани киритмай, Тошкент ҳаво қўналғасидан қайтариб юборганди.\n"Ўзбекистон учун бу одатийдир, лекин ўзини демократик давлат атайдиган Қирғизистон учун бунақа ишлар қабул қилиб бўлмасдир" - дейди Турсунбек Акун.\nДепортация сабабини Ўзбек чегарачиларининг ўзлари ҳам билмайдилар\n"Тошкент аэропортида мени озиқ-овқатсиз, бадбўй хонага қамаб қўйишди"\nБи-би-си мухбири Наталя Антелава Ўзбекистонга киритилмаган


«Путиннинг махфий саройи» ҳақидаги видео бир кунда рекорд миқдорда томоша қилинди — Sof.uz\n20.01 21:49 9797 Жаҳон\nКоррупцияга қарши кураш фонди (ФБК) «Путиннинг саройи. Энг катта пора ҳақидаги ҳикоя» филми 21 миллиондан ортиқ томоша қилинди. ФБК маълумотларига кўра, 100 миллиард рублга баҳоланган ушбу сарой Россия президенти Владимир Путиннинг икки яқин дўсти - Игор Сечин ва Николай Токарев бошчилигидаги «Роснефт» ва «Транснефт» давлат компаниялари маблағлари ҳисобидан бунёд этилмоқда ва сақланмоқда.\nАвгуст ойида Коррупцияга қарши кураш фонди раҳбари Навальний заҳарланган ва кейин даволаниш учун Германияга етказилганди. Реабилитация курсидан сўнг у 17 январь куни Россияга қайтиб келди ва зудлик билан вақтинчалик ҳибсга олинди.\n3.03 12:34 3994\nБугун, 13:32 3941\n3.03 08:45 2939\n3.03 11:14 2631\nБугун, 21:53 141 Жамият\nБугун, 20:40 121 Ўзбекистон


Юлдузлар даромадни яшириши «мода»ми?\n10.04.2018 21:20 0 7403\nИспан солиқчилари Месси ва Роналдудан кейин Хаби Алонсога ташланишди.\n«Мен барчасини тўғри қилганимга ишонаман», – дейди Хаби Алонсо хотиржам тарзда, гарчи у испан солиқчилари томонидан 2 миллион доллар даромадини яширишда айбланаётган бўлса ҳам.\nАйбловда Алонсонинг имиж ҳуқуқи билан ишлаган Португалиянинг «Kardzali» фирмаси 2010 — 2012-йилларда солиқларни тўламагани айтилмоқда. Суриштирув давомида гумон қилинаётган шахсларнинг исм-фамилиялари ҳам ошкор қилинган. Молиявий маслаҳатчи Иван Салдуа ва «Kardzali» менежери Игнаси Казановалар солиқлардан қочиш мақсадида Португалиянинг Мадейра оролида Алонсонинг имиж ҳуқуқи билан шуғулланувчи фирма ташкил этишган. Сабаби мазкур оролда солиқ ушланмаси бор-йўғи 5 фоизни ташкил этади. Солиштириш учун Португалиянинг материк қисмида айнан шу солиқ 21 фоиз, Испанияда 40 фоизни ташкил этади.\nИспания прокуратураси суддан футболчини 5 йилга қамаш ёки ундан 6 миллион евро ундиришни сўрамоқда (2 миллион тўланмаган солиқ, 4 миллион жарима). Испания жиноят қонунчилигига кўра мазкур жазо муддати бошқа жазога алмаштирилиши мумкин. Бунинг учун жиноят биринчи марта содир этилган бўлиши ва жазо муддати икки йилдан ошмаслиги лозим.\nЕнгиллаштирувчи ҳолатдан кимлар фойдаланган?\nЛионел Месси 21 ойлик қамоқ жазосини шартли равишда 4,1 миллион евро қарз ва 252 минг евро жаримани тўлаш орқали ўтаган. Бугунги кунда Лионел барча қарзларидан қутулган.\n«Реал» ҳимоячиси Марсело 2013 йилда солиқчилардан 490 минг евро яширишга ҳаракат қилади. Қинғир ишининг миси чиққач эса 550 минг евро тўлашга мажбур бўлади.\n«Барселона»нинг аргентиналик ҳимоячиси Хавьер Маскерано эса 2016 йилда 1 йиллик шартли қамоқ жазосини ўтади ва 1,5 млн евролик қарзини тўлади.\n«Барселона»нинг собиқ президенти Сандро Роселни 2017 йилнинг май ойида ҳибсга олишади. Ўшанда у 14 миллион еврони «ювиш»да айбланган эди. Суриштирув иши ҳалигача давом этмоқда.\n«Реал» ва Португалия юлдузи Криштиану Роналду 2017 йилдан буён 14,5 миллион евро солиқни тўламаганликда айбланмоқда. Суриштирув ишлари ҳалигача давом этмоқда. Футболчининг айби исботланса 5 йилдан 9 йилгача қамоқ жазосини ўташига тўғри келади.\n2017 йили «Манчестер Юнайтед» бош мураббийи Жозе Моуриньо 2011 — 2012-йилларда «Реал»даги фаолияти давомида солиқдан қочганликда айбланди. Дарҳол айбини бўйнига олган португалиялик мураббий ортиқча гап-сўзсиз 3,3 миллион евро миқдоридаги солиқ ва жаримани тўлаб қўйди.\nБугунги кунда «МЮ» сафида ҳаракат қилаётган ҳужумчи Алексис Санчес Каталония суперклубидаги фаолияти давомида молиявий фирибгарлик қилганликда айбланиб 16 ойлик шартли қамоқ жазоси ва бир миллион тўланмаган солиқ + 416 минг евро миқдоридаги жарима билан жазоланди.\nЯна бир машҳур футболчи Неймар «Барселона» берган кўтарма пулдан солиқ тўламаганликда айбланди. Иш 2017 йилда Каталония клубининг қироллик ғазнасига 5,5 миллион евро неустойка тўлаши билан ёпилди.\nДаҳшатли испан солиқларидан қочиш мақсадида миллионер футболчилар нималарни ўйлаб топишмасин, барибир қопқонга тушишмоқда. Месси имиж ҳуқуқини сотиш учун Белиз, Уругвай, Буюк Британия ва Швейцария каби давлатларда ташкил этилган компаниялардан фойдаланишга ҳаракат қилди. Худди шундай уринишни Ирландия ва Виргин оролларидаги фирмаларда бажармоқчи бўлган Криштиану ҳам қўлга тушди. Футболчилар ҳам, уларнинг вакиллари ҳам бир нарсани ҳисобга олишмаяпти. Испан қонунчилигининг ўзига хослиги шундаки, Испания ҳудудида фаолият юритаётган ҳар қандай компания, қаерда рўйхатдан ўтишидан қатъи назар, қироллик ғазнасига солиқларни тўлаб қўйишга мажбур.\nНега футболчилар даромадини яшира бошлади?\nНега солиқдан қочган футболчилар асосан «Реал» ва «Барселона» аъзолари эканлигига эътибор бердингизми? Унинг сабабини билиш учун сал олдинроққа, 2003 йилга қайтишга тўғри келади. 2003 йилда Флорентино Перес томонидан илгари сурилган солиқ янгилигига кўра катта даромадли футбол юлдузларининг Испанияга оқиб келиши кучайган эди. Илгари йилига 600 минг евродан кўпроқ ишлаб топган футболчи (оддий фуқаро бўлса 120 минг евро) юқори таъминланган ҳисобланиб, даромадидан 48 фоиз солиқ тўлаган. Перес илгари сурган сиёсатга кўра, янги қонун қабул қилиниб, фоиз миқдори икки баробар камайтирилди. Дэвид Бекхэм ана шу енгилликдан биринчилардан бўлиб фойдалангани учун ҳам қонун унинг номи билан боғланган.\n2008 йилдаги жаҳон иқтисодий инқирози Испанияга салбий таъсир кўрсатди. Ҳатто мамлакат ялпи ички маҳсулотининг чорак қисмини кўтарадиган молиявий бақувват Каталония ҳам вақти-вақти билан марказдан ёрдам сўрай бошлади. Ана шундай пайтда ҳукумат қўшимча даромад манбаини қидириб, катта маош олувчи спортчиларга, айниқса «Реал», «Барселона» каби йирик футбол клубларининг ўйинчиларига эътибор қаратди. 2015 йилга келиб «Бекхэм қонуни» бекор қилинди. Ўша вақтдан кейинги солиқ билан боғлиқ қонунбузарликлар асосан даромадни яширишдан иборат бўлмоқда...\nХаби Алонсо панжара ортига равона бўлиши қийин масала. У ҳам жарима билан қутулиши мумкин. Агар фирибгарлик содир этилган вақт анча олдин бўлганини эътиборга олсак, жарима миқдори ҳам 2-2,5 баробар ошиши турган гап.\nфутбол Барселона солиқ Месси алонсо\nЖамият 22/04, 10:17


Толибларга алоқадорликда айбланаëтган жанггариларнинг қурилиш компаниясида ишловчи уч афғон фуқароси ва бир нафар ҳиндистонликни ўғирлаб кетгани хабар қилинади.\n21 январ 2021, Тошкент вақти: 10:32\nАфғон расмийларига кўра¸ ўғирлаб кетилганлар Ҳиндистонга қарашли қурилиш компанияси ходимларидир. Улар Қандахордан Хиротгача бўлган асосий йўлни қайта таъмирлаëтган эди.\nНимроз вилоятининг ҳокими Ғулом Дастхақир ҳиндистонлик ва бир афғон фуқароси муҳандис бўлиб ишлаши¸ қолган икки киши хавфсизликни таъминлаëтган полиция ходими эканлигиниайтади.\nБу Афғонистонда одам ўғирлаб кетилиш холларининг сўнггисидир.\nРасмийларга кўра¸ қидирув ишлари давом этмоқда.


Президент «Транспорт тўғрисида»ги қонунни имзолади 10-08-2021, 15:18 | Zamin.uz\n15:18 / 10.08.2021\nПрезидент «Транспорт тўғрисида»ги қонунни имзолади\nДавлат органлари ва мансабдор шахслар транспорт ташкилотларининг хўжалик фаолиятига аралашишга ҳамда улар ходимларини бошқа ишларга жалб этишга ҳақли эмас. Транспорт вазирлиги соҳада махсус ваколатли давлат органи ҳисобланади.\nЎзбекистонда товарлар ва транспорт воситаларига нисбатан бажариладиган операциялардан келиб чиққан ҳолда халқаро ва ҳудудий транспорт-логистика марказлари ташкил этилиши мумкин.\nФойдали қазилмалар жойлашган майдонларда транспорт ташкилотларининг объектларини лойиҳалаштириш ва қуриш, улар жойлашган ерларда ер ости иншоотларини жойлаштириш тақиқланади. Алоҳида ҳолларда, лойиҳалаштириш ва қуришга Давлат геология ва минерал ресурслар қўмитаси рухсати билан йўл қўйилади.\nҚонун расмий эълон қилинган кундан эътиборан 3 ой ўтгач кучга киради. “Замин” янгиликларини “Youtube”да кузатиб боринг\nЯнгиликлар » Ўзбекистон » Президент «Транспорт тўғрисида»ги қонунни имзолади


Ватцадзе ва Ҳасановнинг голлари "Қизилқум"га ғалаба келтирди\n4 сентябрь, 2021, 22:47\nТеглар:Қизилқум | Машъал | Суперлига\nЖиддий баҳсга тайёргарлик.\nСуперлигада юзага келган таннаффусдан унумли фойдаланган ҳолда “Қизилқум” сафарда Муборакнинг “Машъал” жамоасига қарши ўртоқлик учрашувини ўтказди.\nМуросасиз кечган ушбу ўйинда навоийликлар 2:1 ҳисобидаги ғалабага эришди. Голларга Мате Ватцадзе (31) ва Жамшид Ҳасанов (82) муаллифлик қилишди. Мезбонлар сафида эса Жамоллиддин Убайдуллаев (88) ўз ҳисобига гол ёздириб қўйди.\n“Қизилқум”: Игнатий Нестеров, Ислом Тўхтахўжаев, Олег Толмасов, Салим Мустафоев, Муҳсинжон Убайдуллаев, Эркин Бойдуллаев, Гиорги Кухианидзе, Миржалол Қосимов, Ислом Кенжабоев, Элгужа Григалашвили, Мате Ватцадзе.\nЗахирада: Артём Макосин, Аҳрор Умаржонов, Тимур Набиев, Беҳруз Саъдуллоев, Файзулло Қамбаров, Шамсиддин Сагдуллоев, Илҳомжон Кенжаев, Жамшид Ҳасанов, Азизбек Усмонов.\nЭслатиб ўтамиз, Суперлиганинг 17-турида “Машъал” 9 сентябрда ўз майдонида “Андижон”ни қабул қилса, “Қизилқум” клуби 11 сентябрь куни Навоийда “Локомотив” билан куч синашади.\nВидео Пешқадамлардан бири "Машъал" майдонида қоқилди (видео)\n"Сўғдиёна" Муборакда очко йўқотди


Легионерлар: Аҳмедов 90 дақиқа ўйнади, Денисов эса захирада қолдирилди / CHAMPIONAT.asia\n16 сен 15:18\nЛегионерлар: Аҳмедов 90 дақиқа ўйнади, Денисов эса захирада қолдирилди\n14 сентябрь куни сентябрь куни Россия премьер-лигасида 8-тур ўйинларига старт берилди. Маҳачқалъанинг «Анжи» клуби шарафини ҳимоя қилаётган Одил Аҳмедов мазкур турда сафарда «Томь»га қарши ўйинда асосий таркибда майдонга тушди ва тўлиқ 90 дақиқа ҳаракат қилди. Учрашувда 2:2 ҳисоби қайд этилди.\nМоскванинг «Локомотив» клуби сафида ўйнаётган Виталий Денисов, мазкур турда ўз майдонида «Кубань» клубига қарши ўйинда жамоаси қайдномасидан ўрин олган бўлса-да, майдонга туширилмади.\n1 сентябрь куни Қозоғистон премьер-лигасида 26-тур ўйинлари бўлиб ўтди. Павлодарнинг «Иртиш» клуби ҳужумчиси Улуғбек Бақоев сафарда «Остона» клубига қарши ўйинда асосий таркибда майдонга тушди ва 71-дақиқада алмаштирилди. Ўйин «Остона»нинг 4:2 ҳисобидаги ғалабаси билан якунига етди.\n«Актобе» сафида ҳаракат қилган Ўзбекистон миллий терма жамоасига номзод футболчилар - Темур Кападзе ҳамда Александр Гейрнихлар сафарда «Шахтер» клубига қарши кечган ўйинда асосий таркибда майдонга тушишди. «Актобе»нинг 1:0 ҳисобида якунига етган ўйинда Гейнрих 90 дақиқа ҳаракат қилган бўлса, Кападзе учрашувнинг 82 дақиқасида алмаштирилди.\n14 сентябрь куни Хитой суперлигасида 25-тур ўйинларига старт берилган. «Чангчун Ятай» клубида тўп сураётган Ўзбекистон миллий терма жамоаси ҳимоячиси Анзур Исмоилов сафарда «Гуичжоу» клубига қарши асосий таркибда майдонга тушди ва 90 дақиқа ўйнади.\n«Жиангсу» сафида тўп сураётган Камолиддин Тожиев 23-тур учрашувида сафарда «Гуижоу» таркибида майдонга тушди ва 90 дақиқа ўйнади.\n«Бейжинг Гуоан» клуби сафида ўйнаётган ўзбекистонлик ҳимоячи Егор Кримец жароҳат туфайли 3 ҳафта муддатга сафдан чиққан.\n«Лиаонинг Вофин» клуби сафида ўйнаётган яна бир ўзбекистонлик ҳимоячи Шавкат Муллажонов 25-тур учрашувида сафарда «Вуханг Золл» клубига қарши асосий таркибда майдонга тушиб, тўлиқ 90 дақиқа ҳаракат қилган.\nЖанубий Корея «К» лигаси иккинчи давра ўйинларига 21 сентябрь куни старт берилади.\n12 сентябрь куни Озарбайжон премьер-лигасида ҳам 6 тур ўйинларига старт берилди. Ўзбекистон миллий терма жамоаси ҳужумчиси Баҳодир Насимов ушбу тур ўйинида заҳирада қолдирилди.\n14 сентябрь куни БАА чемпионатига старт берилди. Дубайнинг «Аш Шабоб» клуби ярим ҳимоячиси Азиз Ҳайдаров 1-тур ўйинида «Ал Айн» клубига қарши асосий таркибда майдонга тушди ва тўлиқ 90 дақиқа ўйнади. Учрашувда «Аш Шабоб» 3:1 ҳисобида ғалаба қозонди.\n15 сентябрь куни Қатар «Юлдузлар Лигаси»да янги мавсумга старт берилди. Янги мавсумдан бошлаб Қатар Лигаси иштирокчиси «Ал Муайдар» клуби шарафини ҳимоя қилаётган Фозил Мусаев 1-тур учрашувида жароҳати туфайли майдонга туша олмади.


Вадим Абрамовнинг рўйхатига кира олмаган беш футболчи - Zamin.uz\n20:09 / 03.11.2020\nВадим Абрамовнинг рўйхатига кира олмаган беш футболчи\nЎзбекистон миллий терма жамоасининг ноябрь ойидаги йиғинига чақирилган футболчилар рўйхати эълон қилинган эди.\nРўйхатга эътибор берадиган бўлсак аввалги йиғинга жалб қилинганлар орасида катта фарқни кўрмаймиз. Ажабланарли томони мунтазам термага таклиф қилиниб келаётган Элдор Суюнов, аввалги йиғинларда иштирок этган Жасур Яхшибоев галдаги ўртоқлик учрашувларига таклиф этилмади. Албатта, ҳар қандай ҳолатда ҳам бош мураббийнинг қарорига ҳурмат билан қараш лозим. Лекин, сўнгги турларида жамоаси сафида ҳаракат қилаётган футболчиларнинг ўйинидан келиб чиқиб бу борада ўз фикрларимизни билдиришга қарор қилдик.\nЎткир Юсупов (“Навбаҳор”) – Наманганликлар посбони ҳисобланган Ўткир Юсупов ушбу мавсум ўз жамоаси сафида барқарор ва ажойиб ўйин кўрсатмоқда. Гарчи “Навбаҳор” бу йил Суперлигада муваффақиятли иштирок эта олмаётгани бўлсада Юсуповнинг ўйинида ўсиш борлигини кўришимиз мумкин. Жорий йилдаги статистикаси эса қуйидагича кўриниш олган 20та учрашувда ўз дарвозасидан 15та тўп олиб чиқди, 9та қуруқ ўйин ўтказди ва жамоасининг икки голига ассистентлик қилди. Тўпга нисбатан реакцияси тезлиги ва жамоанинг ҳужумини бошлай олиш қобилияти Юсуповда яхши шаклланган. Фикримизча у миллий жамоанинг ушбу йиғинига чақирилишга муносиб эди.\nНурилло Тўхтасинов (“Бунёдкор”) – Вадим Абрамовнинг терма жамоага “Бунёдкор”дан кўп ўйинчи олаётганлиги мухлисларнинг танқидига сабаб бўлмоқда. Лекин, ҳар қандай мураббий ҳам ўзи билган, таниган ва ишонган футболчиларга таянишни маъқул кўради. Бундай ҳолат аввал терма жамоада ишлаган мураббийларда ҳам рўй берган. Бироқ, “Бунёдкор”нинг бу мавсумдаги ғалабаларида жамоа ярим ҳимоячиси Нурилло Тўхтасиновнинг ҳиссаси катта бўлмоқда. Узоқдан йўлланадиган ажойиб зарбалар, кутилмаган ностандарт қарорларга эга Тўхтасиновни ҳам терма жамоага чақирилиши кутилганди. Футболчи ҳозирда 9та гол билан жамоасининг тўпурарлар қаторини бошқариб турибди. Абрамов эса буни ярим ҳимоячининг нуқтасида рақобат ва танлов имконияти кенглиги билан боғлади.\nЖасур Яхшибоев (“Шахтёр”) – Беларусь чемпионатида жавлон ураётган, рақиблар дарвозасига қатор голларни тахлаётган ҳамюртимиз Жасур Яхшибоев терма жамоанинг бу галги йиғинидан чорлов олмади. Бунинг сабаби эса Абрамовнинг ўзигагина аён. Чунончи, “Шахтёр”нинг сўнгги учрашувларини инобатга оладиган бўлсак Яхшибоев ҳам миллий жамоага чақирилишга лойиқ ўйин кўрсатаётган эди. "Бельшина" - "Шахтёр Солигорск" учрашувида ўзбекистонлик футболчи хет-трик қайд этди. Беларусь чемпионатида 16 голини урган Яхшибоев тўпурарлар пойгасида иккинчи ўринда кетмоқда.\nИкром Алибоев (“Сеул”) – Ўзбекистон миллий терма жамоасининг энг кучли чизиғи ярим ҳимоя ҳисобланади. Барча даврларда ушбу нуқтада рақобат юқори бўлиб келган. Ҳозирда ҳам шундай вазият юзага келганини кўришимиз мумкин. Техник жиҳатдан кучли Икром Алибоев ҳам Сурия ва Ироқ билан ўртоқлик ўйинларига таклиф қилинмади. Охирги вақтларда ўз жамоасида барқарор тўп тепа олмаётган бунга сабаб бўлган бўлиши мумкин.\nШохруз Норхонов (“Сўғдиёна”) – Техник жиҳатдан тезкор ҳужумчи Шоҳруз Норхонов охирги турларни яхши ўтказмоқда. Оралиқда маълум вақт жароҳатини даволаган футболчи яна ўз спорт формасига қайтди. “Бухоро” билан ўйинда дубл қайд этди, статистикаси ҳам чакки эмас 19та ўйинда 10та гол. Норхоновдаги креативлик унга қанот ва марказда эркин ҳаракат қилиш имконини беради. Шунингдек ортга қайтган ҳолда жамоадошларини тўп билан қўллаб-қувватлай олади. Жасур Ҳасанов ва Шоҳруз Норхонов биргаликда ажойиб мавсумни ўтказмоқда.\nАлбатта, терма жамоага кимни чақириш ёки чақирмаслик мураббийнинг иши, бизни бу борада эътирозимиз йўқ. Аммо, охирги турларда жамоаларнинг ўйинларини кузата туриб юқоридаги фикрларни билдиришни лозим топдик.\nЎзбекистон МТЖнинг навбатдаги йиғинига чақирилган ўйинчилар рўйхати\n27-08-2020, 09:35, Спорт\nЭктор Купер Туркия йиғинига 27 футболчини жалб қилди\n6-12-2018, 18:46, Спорт\nЎзбекистон терма жамоасининг навбатдаги йиғинга фақат бир ҳужумчи чақирилди\n7-11-2018, 13:27, Спорт\nБугун Эктор Купер бошчилигидаги Ўзбекистон МТЖ машғулотларни бошлайди\n6-10-2018, 15:37, Спорт\nЭктор Купер октябрь йиғинига чақирган футболчилар рўйхати эълон қилинди\n2-10-2018, 16:44, Спорт\nЭктор Купер: "Миллий терма жамоа асоси мунтазам шакллантириб борилади"\n22-08-2018, 13:40, Спорт\nКеча, 14:05, Спорт\nВадим Абрамов: «Мен мураббийман, агент эмас. Мураббийлар олди-сотди билан шуғулланмайди»\nАбрамов: Ўзбекистон терма жамоаси ЖЧ—2022 саралашининг кейинги босқичига чиқса, «Бунёдкор»ни тарк этаман\nДиего Симеоне: “Атлетико”чемпионликка қодир”\nРоналду собиқ жамоасига қайтиш истаги борлигига ишора қилмоқда


«Mobicon 2018»да «Select Communication Group» бошқарув...\n10.10.2018 19:50 0 180\n11 октябрда Тошкентда бўлиб ўтадиган «Mobicon 2018» мобил конференцияси доирасида «Select Communication Group»нинг (Қозоғистон) бошқарув ҳамкори Виктор Елисеев иштирок этади. Викторнинг чиқиши соат 10:05 га белгиланган бўлиб, спикер «Интернет-маркетингда сотишнинг авто-воронкасини ташкил қилиш» хусусида сўзлайди.\nВиктор Елисеев – маркетинг, медиа ва PR соҳасида 20 йиллик тажрибага эга мутаҳассис, «SBS Swiss Business School» (Цюрих) бизнес бошқаруви доктори, «Select Communication Group раҳбари». Медиа-менеджер, теле-продюссер ҳамда «Ўз номинг ёрдамида қандай пул ишласа бўлади» китоби муаллифи.\nЭслатиб ўтамиз, анжуман 11 октябрь куни соат 09:30 да бошланиб, соат 17:00 да ҳомийлар томонидан ўйналадиган қимматбаҳо совғалар билан якунланади.\nКонференция эшиклари 08:30 дан очилиб, биринчи ташриф буюрувчи меҳмонларни «Beeline Uzbekistan» компанияси томонидан интернет-совғалар кутмоқда.\nИштироки режалаштирилган спикерларнинг тўлиқ рўйхати билан конференция расмий сайти – «Mobicon.uz»да танишиш мумкин.\nMobicon 2018 Виктор Елесеев